Id-Direttorat għat-Trattament Xieraq tal-Annimali qal li din hija illegali.

Ilbieraħ raġel qalilna li ma kienx jaf li l-kolla tal-ġrieden illegali u se jtellgħuh l-Qorti.

Dan wara li r-raġel uża l-kolla biex jikkontrolla l-infestazzjoni tal-ġrieden f'daru u minflok ġurdien, mal-kolla weħel pitirross.

Ħafna staqsew, 'Imma jekk hija illegali kif qed tinbiegħ mill-ħwienet?"

Aħna komplejna nistaqsu u tkellimna ma' Arnold Sciberras,

speċjalizzat l-iktar fil-ġrieden u gradwa f'dan il-qasam mill-Università ta' Warwick.

Jgħidilna li l-kolla mhijiex illegali.

"Għall-bidu l-Kummissjarju tad-Direttorat għat-Trattament Xieraq tal-Annimali qal li hija illegali.

Jiena ċempiltlu u għedtlu li fittixna fil-leġiżlatura Maltija, u l-liġi ma tgħidx li ma tistax tuża kolla u lanqas tgħid li hija illegali.

Il-moħqrija hija illegali u huwa xtaq juri l-pubbliku li ma tistax taqbad u tuża dawn l-affarijiet bl-addoċċ"

Arnold Sciberras jagħti l-opinjoni tiegħu fuq l-użu tal-kolla.

"Jien wieħed minn dawk li qed nipproponi li l-kolla tiġi illegali għall-pubbliku u tiġi użata minn nies professjonali biss għax huma jimmiraw għal

partikolari u ma jiġux affettwati speċi oħra li huma protetti bil-liġi.

Nemmen ukoll li għandha tintuża kolla partikolari għax hemm oħrajn li jitterminaw il-ħajja ta' annimali b'mod li mhux xieraq.

Aħna tkellimna wkoll mad-Direttorat għat-Trattament Xieraq tal-Annimali dwar l-istorja tal-bieraħ.

Filwaqt li ma qalliniex jekk ir-raġel se jittellax il-Qorti, ma tax reazzjoni għall-artiklu u stqarr magħna li l-każ qed jiġi investigat.

Inti taqbel mal-użu tal-kolla?

"Il-kolla mhijiex illegali" - Arnold Sciberras


current affairs, entertainment, television

AĠĠORNATA:

Il-Kap tal-Oppożizzjoni stqarr li llum seħħ qtil politiku.

Waqt konferenza tal-aħbarijiet li Dr Adrian Delia ta lill-midja stqarr li llum seħħ qtil politiku, dak ta' Daphne Caruana Caruana; persuna li kixfet l-akbar skandli ta' korruzzjoni f'pajjiżna, fosthom l-iskandlu tal-Panama.

Żied jgħid li dak li ġara llum huwa l-agħar qtil politiku minn meta nqatel Raymond Caruana.

Filwaqt li stqarr is-solidarjetà tal-Partit Nazzjonalista mal-familja ta' Daphne Caruana Galizia, żied jgħid li dak li seħħ illum mhuwiex qtil kwalunkwe.

Spjega li dan huwa konsegwenza ta' kollass totali tas-saltna tad-dritt li ilu jseħħ tul dawn l-aħħar 4 snin u li għalih huwa unikament responsabbli l-Prim Ministru Dr Joseph Muscat.

Żied jgħid li l-Partit Nazzjonalista matul dawn is-snin ilu jgħid li s-saltna tad-dritt qiegħda titkisser u issa kkollassat.

Sostna li qed jistennew b'effett immedjat li ssir investigazzjoni għalkollox indipendenti u mhux se jistennew investigazzjoni minn nies bħall-Kummissarju tal-Pulizija, bħall-Kmandant tal-Forzi Armati u bħall-Maġistrat Consuelo Scerri Herrera li kienu f'ċentru ta' kritika minn Daphne Caruana Galizia tul dawn l-aħħar snin.

Żied jgħid li issa ma nistgħux nafdaw istituzzjonijiet li huma moralment falluti.

Qal li llum huwa l-iktar jum ikrah fl-istorja politika ta' pajjiżna, f'dawn l-aħħar 40 snin u mil-lum xejn iktar mhu ħa jibqa' l-istess.

Itemm jgħid li jistenna li npoġġu l-ewwel l-interess nazzjonali u s-saltna tad-dritt; jiġifieri il-ġustizzja, il-libertà u d-demokrazija.

AĠĠORNATA:

L-Arċisqof ta' Malta, Charles J Scicluna kiteb:

AĠĠORNATA:

Il-President ta' Malta, Marie Louise Coleiro Preca appellat biex lill-poplu biex ikun meqjus fi kliemu.

Fuq il-midja soċjali, il-President qalet:

"F'dawn il-mumenti, fejn pajjiżna huwa xxukkjat b'delitt daqshekk faħxi, nappella biex kulħadd ikun meqjus fi kliemu, ma jagħmilx ġudizzji u juri s-solidarjetà ma' wlied u żewġ is-Sinjura Caruana Galizia.

Hekk titlob id-diċenza, u wkoll, sabiex inħallu l-ġustizzja tieħu l-korsa tagħha, fl-aħjar interess tal-familja u d-demokrazija f'pajjiżna."

AĠĠORNATA

: Il-Prim Ministru stqarr li l-pajjiż huwa ferm aħjar minn hekk.

F'konferenza li Dr Muscat ta lill-mezzi tax-xandir sostna li l-pajjiż huwa ferm aħjar minn hekk u dak li seħħ illum huwa inaċċettabbli.

Żied jgħid li jikkundanna bla riservi dan l-attakk barbaru.

Filwaqt li qal li Daphne Caruana Galizia użat kritika ħarxa fuqu, iżda stqarr ukoll li qatt ma jista' juża dan biex jiġġustifika dan l-att barbaru għaliex imur kontra kull dinjità u ċiviltà.

Żied jgħid li huwa ta istruzzjoni lill-pulizija u lis-sigurtà biex jieħdu kull miżura u biex il-ħatja jitressqu.

Spjega wkoll li fi qbil mal-Kap tal-Oppożizzjoni Dr Delia, id-diskors dwar il-baġit se jiġi pospost u t-tnejn li huma se jagħmlu stqarrija dwar dak li ġara llum.

Kompla jgħid li huwa Prim Ministru ta' kulħadd u s-saħħa tad-demokrazija toħroġ f'mumenti koroh bħal dawn.

Temm billi jappella għall-għaqda nazzjonali, u sostna li mhux se jistrieħ qabel ma sseħħ ġustizzja f'dan il-każ għax il-pajjiż jistħoqqlu ġustizzja.

AĠĠORNATA:

Allegatament l-isplużjoni seħħet f'karozza tat-tip Peugeot 108.

Bħalissa t-triq tinsab magħluqa għat-traffiku.

Dwar il-każ inħatret Maġisterjali, filwaqt li l-investigazzjonijiet immexxija mid-Dipartiment tal-Investigazzjonijiet Kriminali u l-Pulizija tad-Distrett għadhom għaddejjin.

AĠĠORNATA:

Daphne Caruana Galizia hi l-persuna li mietet fi splużjoni.

Il-Prim Ministru Dr Joseph Muscat se jkun qed jindirizza lill-mezzi tax-xandira fl-:4:30pm.

Qed jiġi rrapportat li persuna mietet fi splużjoni fil-limiti tal-Mosta.

Kien għall-ħabta tal-15:05, meta l-Pulizija ġiet infurmata li fi Triq il-Bidnija hemm karozza qed taqbad.

Kelliem għall-Pulizija qalilna li fuq il-post issejħet l-assistenza tal-membri tal-Protezzjoni Ċivili, membri tal-

tal-Forzi Armati ta' Malta, il-Pulizija u ambulanza.

Madankollu, s'issa l-Pulizija ma kkonfermatx jekk hemmx persuna mejta.

Aktar dettalji fil-ħin li ġej.

Ritratt tal-lemin: TVM

BIL-FILMATI U R-RITRATTI - Splużjoni: Daphne Caruana Galizia tinqatel fi splużjoni


Mikhail ried ftit ħobż imma bi żball talab xi ħaġa differenti ħafna.

Mikhail ma jafx Taljan u jirrakkontalna x'għamlu hu u Cherylis meta marru l-Italja.

"Morna l-Italja jiena u Cherylis biex inkantaw.

Darba minnhom, filgħodu qomt bl-aptit tal-ħobż u għedt lil Cherylis, 'Kif se ngħidilhom Cher biex iġibulna l-ħobż la spiċċa.

Cherylis qaltli biex ngħidilhom, 'Un po di pane per favore.'"

Cherylis tkompli tgħidilna x'ġara.

"Ġie Mikhail u qalli, 'Cher, lanqas tatni u daħket ħafna bija.'

Jien għedtlu, 'Mela x'għedtilha?'

Qalli li qalilha, 'Un po di pene.'

Mhux ta' b'xejn ma tatux il-ħobż!

Minflok 'Pane' x'qal mela?


Bħal-lum 21 sena ilu sar l-ewwel programm ta' Xarabank.

F'dan il-jum tant speċjali għat-tim kollu, ma' Xarabank.com.mt il-preżentatur Peppi Azzopardi jgħidilna li huwa kburi b'dan il-programm.

"Wieħed u għoxrin sena ilu, meta ma kienx hawn il-midja soċjali, fuq it-televiżjoni kienu jitkellmu biss l-esperti.

Kienu jitkellmu minn studji u riċerka li jkunu għamlu u ħadd ma kien imerihom.

Kburi li bis-sehem ta' Xarabank bdew jitkellmu n-nies 'komuni' u mill-esperjenza tagħhom bdew anke jisfidaw lill-esperti u lin-nies, dak iż-żmien kienu meqjusa intelletwali fis-soċjetà.

Kburi li 21 sena, minkejja t-tgħajjir u l-insulti u t-tfigħ ta' tajn, Xarabank baqa' għaddej għax baqa' jġib is-saħħa tiegħu min-nies li jarawh u jieħdu sehem fih."

Grazzi talli kontu u għadkom temmnu f'Xarabank.

XARABANK illum jagħlaq 21 sena


Emanuel Camilleri m'għadux imniżżel fuq ir-reġistru tal-pedofeli.

Il-ġimgħa l-oħra, wara s-sentenza tal-Qorti tal-Appell, fil-każ ta' Emanuel Camilleri, li fiha l-Qorti ċaħdet kemm l-appell ta' Camilleri u kemm l-appell tal-Avukat Ġenerali,

l-avukat ta' Camilleri kien insista li immedjatament isem Camilleri għandu jitneħħa minn fuq ir-reġistru.

Illum isem Camilleri tneħħa minn fuq dan ir-reġistru.

Minn hawn u ftit ieħor Emanuel Camilleri

se jkun qed jitkellem

esklussivament ma' Xarabank.com.mt.

Emanuel Camilleri jitneħħa minn fuq ir-reġistru tal-pedofeli


Missier Miriana huwa Naplitan, u f'Xarabank Miriana kantat miegħu bin-Naplitan.

F'Xarabank niftakru lil Missier Mirana bħala gwardjan lokali imma biddel il-linja.

Kien anke pulizija.

Jgħidilna xi ftit mill-esperjenzi li għadda minnhom.

"Kien hemm xi seraq ġo fabbrika, u kif mort rajt tieqa miftuħa, u jiena u tiela' kien hemm xi ħadd tiela' wkoll, u xħin ġejna wiċċ imb wiċċ beda jgħajjat u jiena qbadt u bdejt ngħajjat ukoll.

Qalli, 'X'qatgħa tajtni.'

U minn hemm bdejt ninduna li m'iniex tajjeb għal pulizija."

Minħabba li missierha Naplitan, flimkien ma' bintu Mirana kanta xi kanzunetti bin-Naplitan waqt Xarabank.

Għala Miriana kantat bin-Naplitan?


Fr Elmar Pace se jiġi ordnat saċerdot, flimkien ma' 8 djakni oħra, nhar is-Sibt li ġej.

Il-jum mistenni għal Elmar jinsab 4 ijiem biss 'il bogħod, u jgħidilna kif qed iħossu.

"Minkejja li rasi tqila minħabba li rrid naħseb fuq ħafna affarijiet, għandi ferħ kbir f'qalbi li lanqas nista' nesprimih bil-kliem.

Il-ġimgħa l-oħra kelli irtir u dan tani viżjoni ċara ta' dak li se nagħmel."

It-triq li wasslitu sa dan il-punt, ma kinitx waħda faċli u qasira.

Kellu 27 sena meta wieġeb għas-sejħa t'Alla bi sħiħ.

Minkejja li ma kinitx triq faċli, il-ħajja reliġjuża kienet ilha tinħema ġewwa fih u

fil-fatt kien anke soċju tal-mużew.

"Meta kont żgħir kont imdorri mmur il-muż

ew u l-knisja, u ta' 19-il sena ddeċidejt li nidħol soċju.

Però wara ftit ħriġt għax xorta ħassejtni vojt minn ġewwa u bdejt nimla ħajti bil-karozza, bil-mużika u bis-safar."

"F'qalbi xorta baqa' dan il-vojt u erġajt dħalt il-mużew.

Però 4 snin wara erġajt tlaqt għax ma ħassejtx li qed ngħixha kompletament din il-vokazzjoni.

Minkejja li ħriġt minn soċju, qatt ma kelli ħajra li niżżewweġ.

Dejjem kont ngħid li nibqa' ġuvni,

għalkemm il-ħajja fil-familja togħġobni."

Jirrakkonta kif

darba ra l-mewt quddiem għajnejh

, u dak kien l-ewwel ħjiel ta' x'tista' tkun il-vokazzjoni tiegħu.

"Ħajti komplejt nimlieha bl-affarijiet materjali sakemm darba kelli esperjenza kerha.

Qomt imbeżża', qalbi bdiet tħabbat ħafna u sibtu ħa jagħtini attakk tal-qalb."

"Dak il-ħin ġibt quddiem għajnejja li ħa mmut u ħa nidher quddiem Alla b'idejja vojta.

Bdejt nitlob u nistaqsi lili nnifsi x'inhu jiġrili.

Spiċċajt l-isptar u għamluli t-testijiet imma sabu li kelli ansjetà.

Minn dak il-mument, għedt li issa ma jistax ikun nibqa' hekk u rrid nagħti ħajti b'mod radikali lil Alla, u nitlaq kollox."

Alla jagħtih sinjali oħra.

Din id-darba b'refuġjat fix-xogħol tiegħu.

Fr Elmar kien jaħdem fl-enġinerija eletrika u jidħol jaħdem magħhom refjuġjat.

"L-imgħallem qalli biex nieħu ħsiebu u ngħinu fix-xogħol.

Mill-ewwel sirna ħbieb u darba filgħaxija staqsieni jekk għandix xi borom għax ma kellux fejn issajjar.

Mort l-Marsa Open Center, fejn dak iż-żmien kien fi stat veru ħażin, u hu kien jgħix hemmhekk.

Bqajt impressjonat bil-mod kif kien qed jgħix.

Niftakar li l-għada li tajtu l-borom, konna xtrajnielu żarbun u din kienet esperjenza li mlietni b'ferħ li qatt ma esperjenzajtu qabel."

Fl-istess waqt Fr Elmar kien qed iżur ukoll lil xi nies l-isptar.

B'dawn il-ġesti, kif ukoll bis-smigħ tal-quddies il-Marsa għand il-Kapuċċini, għenu lil Fr Elmar ikollu indikazzjoni li l-Mulej riedu jagħti ħajtu għal din it-tip ta' ħajja, ħajja li jgħixuha l-Kapuċċini.

Però Fr Elmar ma kienx ċert minnu nnifsu sakemm minn programm li kien għamel Xarabank

, wasslu biex ikellem lis-sorijiet tal-klawsura l-Belt Valletta.

"Ma kontx inqis lili nnifsi tajjeb u bdejt nitlob b'serjetà kbira biex jekk veru riedni, jagħtini sinjal ċar.

Niftakar li sena qabel kont rajt Xarabank fuq is-sorijiet tal-klawsura tal-Belt u għedt issa mmur għandhom u ngħidilhom biex jitolbu għalija.

Kont ħabbat u niftakar li s-soru kienet saqsietni x'qed nagħmel b'ħajti.

Qed nirrakkontalha u mbagħad qaltli, 'X'qed tistenna?' u bagħtitni għand Fr William Axiaq, patri Kapuċċin, u minn dak il-mument infetħu l-bibien, u bdiet it-triq li wasslitni sa dan il-punt."

Jgħidilna kif ħaduha l-ġenituri tiegħu.

"Meta ommi qalet lil missieri, qalilha, 'Għandu xogħol bħal dak kif sejjer saċerdot?'

Però qatt ma rreżista u r-relazzjoni ma' missieri

pjuttost i

ssaħħet.

Niftakar li wara dawk il-jumejn fil-ġimgħa d-dar, qabel kont nitlaq lejn il-kunvent kien jgħidli, 'Kun imbierek,' frażi li qabel kienet tgħidhieli ommi biss.

Ommi dejjem appoġġjatni fil-vokazzjoni, u qatt ma sibt reżistenza mingħandhom."

Illum il-Knisja stiednet lil kulħadd biex jattendi għaċ-ċelebrazzjoni tal-ordinazzjoni u biex jitlob għal aktar vokazzjonijiet u għall-qdusija, b'mod partikolari għal dawk li se jiġu ordnati saċerdoti nhar is-Sibt li ġej.

It-tim ta' Xarabank jawgura lil Fr Elmar u lit-tmien djakni l-oħra għal din il-ħajja reliġjuża.

"Meta ġibt quddiem għajnejja li ħa mmut, iddeċidejt li nitlaq kollox u nagħti ħajti lil Alla"


Peter Calamatta, magħruf għall-ħidma tiegħu fl-ortikultura, ta' 77 sena joħroġ is-sitt CD tiegħu.

Peter jirrakkontalna kif qabad il-karriera mużikali, ħames snin ilu.

"Qatt ma immaġinajt li ta' 72 sena nibda nkanta.

Kont qiegħed fil-karozza ma' Stan Azzopardi, li jgħix l-Awstralja u ġie għal btala Malta, u fil-karozza kien hemm id-diski għaddejjin.

Bdejt inkanta magħhom u Stan dar fuqi u qalli , "Kemm taf tkanta."

Minn hemm ħarġet l-idea li nibdew naħdmu flimkien fuq xi kanzunetti," jgħidilna Peter.

Peter jistqarr li kienet il-ħolma ta' ħajtu li jkun kantant.

"Minħabba li l-karriera ta' kantant ma waqgħetx fil-parametri li ommi u missieri kienu ħolqu għalija u għall-ħuti, din ix-xewqa qatt ma rnexxieli nwettaqha.

Però matul is-snin, l-interess fil-kant baqa' hemm.

Kont inħobb nisma' ħafna lil Frank Sinatra, Perry Como, Nat King Cole, Domenico Mundugo, Adriano Celentano u Gianni Morandi.

U ta' 72 sena, ix-xewqa li kelli minn età żgħira, saret realtà," jistqarr Peter.

"L-ewwel tkellimna ma' Fr Hillary u flimkien iddeċidejna li noħorġu xi kanzunetti marbuta mal-Milied, u li l-qliegħ imur għall-Millennium Chapel.

Wara li ħriġna 5 CDs, Fr Hillary qalli biex din id-darba naħsbu f'organizzazzjoni oħra u ħsiebna fl-Inspire.

Din is-CD hi daqsxejn differenti mill-oħrajn għaliex minħabba li għandi leħni baxx li jmur ħafna għall-

, morna għal

," jispjegalna Peter.

B'24 diska, din is-CD tinkludi d-diski Ruby, Lucille u She Believes in Me.

Jekk tixtieq tixtri kopja, u fl-istess ħin tgħin lill-Inspire, idħol

Ħa nagħtuk ħjiel żgħir ta' din id-diska f'dan il-filmat:

Peter Calamatta, mill-pjanti għall-country


ġo skola.

Peppi jgħidilna li l-ewwel darba li ltaqa' magħha qal bejnu u bejn ruħu li veru ma tidhirx li hi minħabba l-idea sterotipatika.

Kienet iżżommlu dixxiplina lil Matthew?

"Tipprova imma ma tantx jirnexxilha miegħi.

U meta saret

ma ggravatx, anzi pjuttost l-oppost."

U ommu tgħidilna għaliex.

"Għax ma tkunx fil-klassi.

Allura sakemm nasal id-dar, ikollok iktar paċjenza."

Matthew jifforma parti mill-grupp ta' żfin Southville u għamlulu sorpriża b'filmat li fih jawgurawlu kull suċċess.

Minħabba li ommu assistant head, din taffettwah lil Matthew?


L-intenzjoni tar-raġel li juża l-kolla kien biex jikkontrolla l-infestazzjoni tal-ġrieden f'daru.

Minflok ġurdien, il-persuna sabet pitirross imwaħħal mal-kolla.

Aħna tkellimna mar-raġel li jgħidilna kif kull ġimgħa f'daru jidħol ġurdien.

"Fejn noqgħod jien, il-Fgura, hemm żewġ għelieqi, u hemm infestazzjoni sħiħa ta' ġrieden.

Aħna li noqogħdu isfel, imtlejna bil-ġrieden.

Anke l-għasfar tiegħi qed jiġu attakki mill-ġrieden.

Ma tgħaddix ġimgħa li ma jidħolx ġurdien.

Ipprovajt minn kollox iżda l-unika ħaġa li ħadmet kienet il-kolla."

Ir-raġel jagħmel il-kolla fejn jidħlu l-ġrieden, u jsib pitirros imwaħħal mal-kolla.

Itella' ritratt u tinqala' kontroversja sħiħa.

"Innutajt li daħal ġurdien li kiel għasfur minnhom u użajt il-kolla biex jinqabad dan il-ġurdien.

Minfloku nqabad pitirross.

Qlajtu bil-mod mill-kolla u għamilt minn kollox biex insalvah, tant li ċempilt lil tal-Animal Welfare.

Ħadtlu ritratt ġol-gaġġu, tfajtu fuq Facebook u għedt li qed nitħassar dan il-pitirross."

Wara tinqala' kontroversja sħiħa u jidħol ikellmu wieħed fuq Facebook li jgħidlu li se jiġi mtella' l-Qorti mid-Dipartiment għat-Trattament Xieraq tal-Annimali minħabba li din l-azzjoni hija meqjusa bħala krudeltà fuq l-annimali.

Jingħad ukoll li l-kolla li uża r-raġel hija projbita u kontra l-liġi li din tintuża.

Ir-raġel jisħaq magħna li l-kolla faċilment tinxtara u ma kienx jaf li din hija illegali.

"Jien ma kontx naf li l-kolla tal-ġrieden hija illegali.

Jiena nixtieq li l-ewwel nedukaw lin-nies u nagħmlu ħafna avviżi li din hija illegali għax ċert li ħafna minna ma jafux.

Kieku kont naf, ma kontx se nuża l-kolla għax jien dawn l-affarijiet qatt ma għamilthom."

Xarabank bagħat reazzjoni u mistoqsija lid-Direttorat għat-Trattament Xieraq tal-Annimali.

"Ma kontx naf li l-kolla tal-ġrieden illegali u se jtellgħuni l-Qorti"


Mutur itir?

Kif jista' jkun?

Ara l-mutur l-ġdid li ser ikunu qed jużaw il-Pulizija f'Dubai.

F'esibizzjoni li seħħet Dubai il-Pulizija esibixxew l-aħħar gadgets tagħhom.

L-aktar żewġ affarijiet li spikkaw kienu żewġ muturi ġodda fjammanti.

L-ewwel mutur spikka għaliex dan il-mutur jaħdem bl-elettriku imma xorta kapaċi jilħaq il-veloċita' ta' 124 mil fis-siegħa.

Dan il-mutur jidher vera futuristiku u qisu nqala' minn xi film.

It-tieni mutur għamel ħoss akbar!

Dan għaliex dan il-mutur mhux tal-art imma tal-ajru.

Il-Kumpanija Hoversurf ħolqot mutur b'erba' skrejjen, li kapaċi jtir b'veloċita' ta' 40 mil fis-siegħa.

Apparti minn hekk dan il-mutur jista' jiġi kkontrollat mingħajr ma tkun fuqu.

Skont il-paġna ta' Facebook tas-CEO ta' din il-kumpanija, jidher li huma ffirmaw ftehim u dan il-mutur ser jibda jiġi produċut bil-massa f'Dubai.

Ara l-filmat ta' dan il-mutur li jtir hawn taħt... tgħid meta ser tasal Malta din it-teknoloġija?

Mutur itir għall-korp tal-Pulizija.


Il-vlogger Nuseir Yassin għamel filmat sħiħ ta' minuta fuq Malta.

Ilbieraħ huwa wasal Malta biex itella' wieħed mill-filmati ta' minuta li hu magħruf għalihom ma' eluf ta' nies madwar id-dinja.

Bl-isem ta' Oh My Malta, il-filmat jitkellem fuq il-vapur li nkalja u spiċċa jdur fuq

, fuq il-Belt Valletta, in-natura, in-nies u l-ikel tradizzjonali Malti.

Nuseir Yassin mistenni jagħmel ġimgħa idur madwar Malta.

Ara l-filmat sħiħ hawnhekk:

Filmat dwar Malta jarawh 26 elf fi kwarta


Christabelle għaddiet minn problemi ta' saħħa mentali.

F'Xarabank Christabelle tistqarr il-biża' tagħha li jifga xi ħadd.

"Ma narax lin-nies jieklu, speċjalment it-tfal għax nibda naħseb li se jiġrilhom xi ħaġa.

Inkun qiegħda f'restorant u nisma' lil xi ħadd jisgħol nibża'.

Dan minħabba li kont rajt episodju jseħħ quddiemi u ma nistax inneħħih.

Hija xi ħaġa li affettwatni.

"Anke lil tad-dar, ngħidilhom biex il-laħam u l-ħut ma jikluhx waħedhom jew jekk se jkunu waħedhom, ngħidilhom biex iċempluli biex inkun naf li kielu mingħajr problemi.

Jiena naħseb li jekk infittxu l-għajnuna nistgħu nkunu iktar pożittivi u ngħixu ħajjitna aħjar."

"Meta nara lil xi ħadd jiekol nibża' li se jifga" - Christabelle


Din hija Victoria, omm ta' żewġt itfal.

Ta' 23 sena Victoria ssir

Victoria tgħidilna, "Kien fini naqra ta' tifla.

Għaddieli kumment xi ħadd u weġġagħni ħafna.

U l-istorja bdiet li ma nikolx.

Xahar, xahrejn ma nikolx, naħbi l-ikel, nara l-ikel niġi ħażin u ġejt

Ftit żmien ilu kien sabni missieri mitlufa minn sensija, ma kontx naf x'inhu jiġri u bdejt nipprova niġi f'saħħti.

Ma kontx niflaħ nimxi u anke beda jaqagħli xagħri."

Tfiq mill-

ġa

tibda tiekol u tie

ħ

ħħ

tuġagħha ħ

"Meta ġibt saħħti lura, tfaċċat marda kerha.

Dejjem tweġġagħni rasi li nkun irrid noqgħod waħdi, il-kliem li nisma' jweġġagħni, min jgħajjat inweġġa', jgħollu d-diski nżomm rasi għax ma nkunx nista' niflaħha u tuġagħni ħafna għajni," tistqarr Victoria.

Ritratt: Victoria flimkien ma' ommha

Lil Victoria jgħidulha li għandha tumur f'rasha.

"Erġajt bdejt proċess ieħor.

Lit-tfal għall-ewwel ma għedtilhomx.

Lil ommi ħbejtilha ħafna affarijiet, imma f'Settembru ta' sentejn ilu kelli ngħidilha kollox.

Ħaditha bil-kbira u niddejjaq naraha hekk għax missieri hekk miet."

Victoria tfiq iżda ftit xhur wara terġa' timrad.

"Għaddieli.

Erġajt ħadt ħajti lura, bdejt naħdem, nagħmel affarijiet sbieħ li kulħadd iħobb jagħmilhom u erġajt imradt.

Ħadtha ħażina għax ma bsartx li se jerġa' jaqbadni.

Għedt kif jista' jkun?

Però xorta mhux se naqta' qalbi.

Insejjaħ lili nnifsi suldata u

kbira, li hemm it-tfal li għandhom bżonni u ħa ngħix għalihom sakemm jikbru u jixjieħu," tgħidilna Victoria.

Il-ħajja ta' Victoria tinbidel u magħha tinbidel il-ħajja tat-tfal.

"Il-kbira għaddejja minn mumenti diffiċli minħabba fija.

Nista' ngħid liż-żgħożija tagħha kienet tad-dwejjaq.

Inwaħħal fija nnifsi kultant.

Ngħid għala ġrali hekk?

Forsi ma kontx omm tajba biżżejjed?" tistqarr Victoria.

Ritratt: Victoria ma' bintha Amber

It-tifla ż-żgħira taqsamli qalbi meta tgħidli, "Imma inti ħa tmut?"

U dik il-kelma ma niflaħhiex.

Ngħidilha, "Jiena ħa nibqa' miegħek għal dejjem."

U tgħidli biex nagħmlilha

Tiġi tiċċekkjani billejl biex tara jekk m'iniex

u dik tweġġagħni ħafna," tispjegalna Victoria.

Ritratt: Victoria ma' binth Enya

Il-marda ma twaqqafx lil Victoria milli timmudella.

"Ilni nimmudella mhux ħażin, però jien kif jien bħalissa, le.

Avviċinani Ivan Gaffiero u qalli biex nibda nimmudella, u għedtlu le għax ma ħassejtnix tajba għal mal-oħrajn.

Għamilli kuraġġ."

Tkellimt ma' ommi, mal-għarus tiegħi u ma' Amber, it-tifla l-kbira tiegħi.

Hi mhux dak it-tip li timmudella għax hi totalment differenti u qaltli, "Ejja nidħlu flimkien."

U għedtilha, "Iva."

Għamlitha biex tarani kuntenta u mhux biex tarani nibki," tistqarr Victoria.

Ritratt: Victoria tirbaħ Mrs Queen Model Malta

U Amber u Victoria jidħlu għal konkors u Victoria

tirbaħ Mrs Queen Malta 2017.

Malli tħabbar isimha ħarset lejn bintha u lejn ommha: "Ħarist lejha u lejn ommi u tajtha bewsa għax huma jgħinuni ħafna biex ma nħossnix waħdi."

Tirrakkontalna kif ħutha bidlulha d-dar u jagħmlu minn kollox biex jagħmlulha kuntenta.

Ritratt: Victoria ma' familtha

"Għandi xi ħaġa li ddejjaqni ħafna imma dik il-ħaġa ma ddejjaqnix essaċċ għax għandi familja li għalija hi kollox," ittemm tgħidilna Victoria.

Muntaġġ: Andrew Borg Carbott

BIL-FILMAT: "Meta binti ż-żgħira tistaqsini, "Ma, inti dalwaqt se tmut?" taqsamli qalbi" - Victoria


Ryan u Jasmine qed jinnamraw flimkien u t-tnejn li huma kunjomhom Abela.

L-ewwel darba li Peppi ra lil Jasmine, ħaseb li kienet it-tifla ta' Georgina u ta' Pawlu.

Min kellu jgħidilha li ftit wara Georgina saret il-kunjata tagħha!

Kellna kurżita' kif inhi Georgina bħala kunjata u għalhekk saqsejna lil Jasmine.

"Faqgħa ħafna,

, tgħidilek kif inhi u magħha tkun tkun taf fejn inti."

U Georgina kif issibha lil Jasmine bħala t-tfajla tat-tifel?

"Jasmine hija tifla matura għall-eta' li għandha u xi kultant iżżejjed.

Għadha żgħira u taħseb fuq ħafna affarijiet.

Jiena nixtiqha li tgawdi għax il-ħajja qasira biex toqgħod taħseb fuq ħafna affarijiet."

Ma setax jonqos li Jasmine u Georgina jkantaw flimkien xi kanzunetti ta' Paul.

Jasmine għarusa lit-tifel ta' Pawlu u Georgina


Bħal-lum, 13-il sena ilu, ħallina l-Papa Ġwanni Pawlu II.

Min kien Papa Ġwanni Pawlu II?

Kien ilu iktar minn 4 sekli u nofs ma jkun hemm Papa li mhuwiex Taljan.

Dakinhar li laħaq Papa, il-folla kien ċapċpet imma staqsiet: Min kien Karol Wojtyla?

Karol Wojtyla twieled fil-belt żgħira ta' Wadowice, fil-Polonja, fit-18 ta' Mejju tal-1920.

Missieru kien uffiċjal fl-armata u kien jismu Karol ukoll, u ommu kien jisimha Emilia.

Minbarra t-tfajjel Karol, il-koppja Wojtyla kellha żewġ ulied oħra, Olga li mietet qabel twieled Karol, u ħuħ Edmond.

Minħabba li l-familja Wojtyla ma kinitx toqgħod 'il bogħod mill-knisja, it-tfajjel Karol kien jgħin fis-servizzi liturġiċi u kien għamel il-preċett ta' 9 snin.

Il-ħajja ta' Karol ma kinitx fil-knisja biss.

Kienet l-għaxqa tiegħu jilgħab il-futbol ma' sħabu, dejjem fil-pożizzjoni ta'

Karol, meta kellu biss 8 snin, mietet ommu Emilia.

3 snin wara, ħuh Edmond li kien għadu kif sar tabib, ħa marda serja mingħand xi pazjenti tiegħu, u miet ukoll.

Fid-dar, kien fadallu biss lil missieru.

Karol u missieru kienu marru joqogħdu fi Krakovja.

Ta' età żagħżugħa, kien sar midħla tat-teatru, beda jikteb il-poeżija u d-drama, u kien anke jirreċta.

Karol kien daħal l-Università biex jistudja l-filosofija u wara ntbagħat għal taħriġ militari.

Ta' 20 sena, imutlu missieru b'attakk tal-qalb.

F'20 sena ta' ħajtu, Karol tilef lil kulħadd, u spiċċa waħdu.

Karol sar saċerdot f'Novembru tal-1946.

Kompla l-istudji tiegħu f'Ruma u meta reġa' lura l-Polonja, ħadem ħafna fost l-istudenti universitarji u ż-żgħażagħ.

F'Dun Karol, iż-żgħażagħ raw saċerdot li tassew fehemhom.

Fil-ħajja tiegħu maż-żgħażagħ, waqt il-ħruġ magħhom fuq il-muntanji u ħdejn ix-xmajjar, Karol qatt ma nesa l-missjoni tiegħu bħala saċerdot, anke f'pajjiż komunista li ma jemminx li Alla jeżisti.

Karol inħatar isqof fl-1958 u 6 snin wara sar arċisqof tal-Krakovja.

Mar Ruma biex jattendi u jieħu sehem fil-Konċilju Vatikan II, u fl-1967, Papa Pawlu VI ħatru bħala Kardinal.

Kardinal li kellu jsir parti mill-istorja, mhux biss ta' pajjiżu iżda tad-dinja kollha.

Fis-16 ta' Ottubru 1978, Karol Wojtyla nħatar Papa.

Għamel 9,665 ġurnata fit-tmexxija tal-Knisja.

Kien papa b'enerġija li żar 129 pajjiż.

Ivvjaġġa 7025 mil, jiġifieri daqs 30 darba d-dawra tad-dinja.

Kien papa b'saħħtu u b'enerġija kbira.

Kienet ħakmitu l-marda tal-

u saħħtu marret lura.

Minkejja kollox, Ġwann Pawlu II kien kompla bil-ħidma tiegħu, bit-tbatija kollha li kellu iżda wkoll bil-ħeġġa kollha li kellu meta kien b'saħħtu.

Fl-aħħar dehra tiegħu fil-pubbliku, il-Papa kien ipprova jitkellem imma ma rnexxilux.

Dakinhar il-folla kienet tatu l-kuraġġ.

Fl-aħħar ftit ġranet, id-dinja kienet imħassba fuq is-saħħa tal-Papa u l-poplu ma ħallitux waħdu.

Dakinhar Xarabank biddel il-programm biex propju jsegwi dak kollu li kien qed jiġri mill-Papa.

Is-Sibt 2 t'April 2005, fid-9:37 ta' filgħaxija, il-Papa Ġwanni Pawlu II għadda għall-ħajja eterna.

Minn madwar id-dinja kollha, in-nies kienu ġejjin biex isellmulu.

Għall-funeral attendew ħafna dinjitarji, nies ta' reliġjon differenti, imma fuq kollox attendew in-nies.

L-akbar folla li qatt rat Ruma sellmet lil dan il-Papa kbir.

Papa li ħalla timbru fuq id-dinja kollha.

Kif tiddeskrivih lill-Papa Ġwanni Pawlu II?

Ikkummenta hawn taħt.

BIL-FILMATI: Il-Papa Ġwanni Pawlu II jagħlaq 13-il sena mejjet


Ruth, mara li sfat vittma ta' swat,

tistqarr li min isawtek l-ewwel darba, jibqa' jsawtek.

F'Xarabank, Ruth tirrakkonta kif kienet tissawwat mill-eks tagħha.

"Konna l-quddies u minħabba li kelli 3 xhur tqala, il-ħwejjeġ kienu qed jiġuni ssikkati u lbist qmis minn tiegħu.

Waqt il-quddies, beda jgħidli, "Dik tiegħi!

Min qabdek tilbisha?"," tistqarr Ruth.

Tgħidilna li wara li ħarġu mill-Knisja, beda jimbuttaha u fi triq imwarrba beda jsawwatha kemm jiflaħ, filwaqt li pprovat tipproteġi lit-tarbija.

Iżżid tgħid li kellha biss 17-il sena u s-swat mingħandu baqa' jikber.

Ruth titlef it-tarbija.

Tistqarr li dan l-abbuż ħalla l-effetti tiegħu: "Ma nistax nidħol f'

waħdi, anke ġo restorant.

Fil-fatt jidħol miegħi r-raġel għax nibda nibża' li se nissakkar għax li l-eks kien isakkarni ġo

f'appartament żgħir."

Tistqarr li minn dan l-abbuż rat il-mewt u s-swat kien wieħed mentali u anke fiżiku.

"Min jabbuża, jibda jkissrek mentalment għax kien jgħidli li m'iniex sabiħa u tajba," tgħidilna Ruth.

"Darba kien qed isawwatni u ħriġt mill-appartament.

Jiena u ħierġa nara lil din it-tifla li kienet toqgħod taħti.

Daret lejja u qaltli, "Terġax tiġi għax se joqtlok."

Imxejt fi triq u ġabbarni missieri li kien għaddej bil-karozza minn dik it-triq," ittemm tgħidilna Ruth.

Ruth baqgħet tiftakar dak li qaltilha dik it-tifla, dak iż-żmien, u tixtieq tiltaqa' magħha.

Jekk inti dik it-tifla, inħeġġuk tagħmel kuntatt magħna fuq 21249200.

Xarabank se jkompli jiddiskuti l-vjolenza u l-abbuż fil-ġimgħat li ġejjin.

"Min isawtek l-ewwel darba, jibqa' jsawtek" - Ruth


Rhiannon kienet ħadet sehem fil-kompetizzjoni I.D imma hi ma kinitx se tidħol għaliha.

F'Xarabank, ommha tispjegalna kif applikat għal bintha stess.

"Kien hemm din il-kompetizzjoni u bdejt ngħidilha biex tapplika u dawn l-applikazzjonijiet riedna mmorru l-Belt għalihom.

Qaltli biex jekk irrid immur inkanta jiena.

U għedt, 'Ar' hemm.

Dik mhux li tgħid hi.

Mort, ġibt l-applikazzjoni, bdejt nimlieha u fejn ma bdejtx nifhem bdejt inċempillha.

Għedtilha, 'Ħa niffirmalek.'

Qaltli, 'Inti taf'."

U dik l-applikazzjoni ntbagħtet.

Rhiannon tkompli tirrakkonta.

"Jiena spiċċajt f'kompetizzjoni bla ma naf u spiċċajt irbaħtha."

X'qalet meta rebħet, ommha?

"Inti titpaxxa b'uliedek meta tarahom mexjin 'il quddiem.

Jiena kont naf li kapaċi u kont ngħidilha li l-għala qed toqgħod lura?

Agħti t-talent tiegħek.

Tgħidx kemm fraħt meta rebħet.

Imbagħad jien, nifraħ mix-xejn!"

Rhiannon daħlet f'kompetizzjoni bla ma taf u rebħitha


Dan Tony, is-sajjied li lemaħ lil Mark u lil Nick - iż-żewġ żgħażagħ li għamlu erbat ijiem mitlufa.

Tony ukoll għandu storja kbira għax 25 sena ilu tilef waħda mit-tewmin tiegħu f'inċident ikrah tat-traffiku.

Tony jirrakkonta, "Kien is-7 t'Awwissu, il-Ġimgħa, ġurnata qabel il-

tal-mara.

Kont tiela' l-Armier u kelli t-tfal fuq il-

lil Lynn u lil Greta, u lil Janice fin-nofs.

Kont qed insuq fi triq tal-Balala u kien hemm żewġt aħwa f'karozza u baqgħet dieħla

fuqi.

Qatluli t-tifla ta' 10 xhur, waħda mit-tewmin.

Ħaduha l-isptar u l-magni bdew iżommuha ħajja imma mbagħad wara tmintax-il ġurnata mietet.

Illum ngħid li għandi anġlu fis-sema."

Itemm jgħidilna: "Tant kienu identiċi li ma kontx nagħrafhom imma l-mara kienet tagħrafhom.

Illum għandi fotokopja tagħha.

Għandi lil Lynn.

Għandha 25 sena u meta nara lilha, niftakar fiha."

"Illum għandi fotokopja tagħha" - Missier li tilef waħda mit-tewmin tiegħu


Ta' kull sena dan il-qassis fl-1 t'April jagħmel ċajta lin-nies li jmorru l-quddies.

Tiftakruha ċ-ċajta tas-sena li għaddiet?

Is-sena l-oħra lill-parruċċani ta' San Bastjan, Dun Brian kien qalilhom li minħabba l-prezz tal-ostji ogħla ħafna, kull min jitla' jitqareb irid itella' 5 ċenteżmi miegħu u jitfagħha f'sasla apposta, biex tittaffa' l-ispiża tal-ostji.

Wara s-suċċess tas-sena li għaddiet, Fr Brian ħaseb għal oħra, din id-darba bħala l-kappillan tal-parruċċani Kalkariżi.

Fr Brian ħasibha sew u rabat iċ-ċajta mal-festa ta' San Ġużepp, tal-Kalkara stess.

"Il-festa ta' San Ġużepp ġejja fil-15 ta' Lulju.

Dakinhar se taħbat il-finali tat-Tazza tad-Dinja.

Fl-avviżi tal-quddiesa għedtilhom li minħabba f'hekk, il-festa ta' San Ġużepp se ssir fil-15 ta' Awwissu, f'Santa Marija, biex niċċelebraw il-festa ta' San Ġużepp u ta' martu flimkien.

Minħabba li din hija l-ewwel sena tiegħi l-Kalkara, qbadthom fuq sieq waħda u belgħuha."

Jgħidilna li kien ilu jippjanaha u din kien diġà tkellem dwarha anke fil-laqgħat b'rabta ma' tal-festa, biex żgur din iċ-ċajta tirnexxi.

"Fl-evalwazzjoni tal-festa lill-kummissjoni u lir-rappreżentanti tal-każini tal-baned, kont għedtilhom li rridu naħsbu sew x'se nagħmlu għall-festa minħabba li se taħbat fil-finali tat-Tazza tad-Dinja.

Għedtilhom li jien inżomm mal-Ġermanja u ma tantx se jkolli moħħi hemm jekk il-Ġermaniżi jkunu fil-finali u fl-istess ħin ikun ħiereġ San Ġużepp."

U Fr Brian irnexxilu jqanqal tbissima fuq wiċċ il-parruċċani.

Dun Brian huwa magħruf ukoll għall-mod kif daħħal il-maġija, il-

u ċ-ċajt fil-liturġija tat-tfal.

Dun Brian jilbes ta'

u jagħmel il-maġija quddiem it-tfal biex jgħallimhom ir-reliġjon.

U skontu, din il-ħaġa taħdem ħafna.

Inti għamilt ċajta lil xi ħadd jew għamlulek ċajta?

Għidilna billi tikkummenta hawn taħt.

Dun Brian jerġa' jagħmel ċajta tal-ewwel t'April fil-quddiesa tal-Ħadd


Eleanor se tkanta kanzunetta dwar relazzjoni li tbati minn abbuż psikoloġiku.

F'Xarabank, Eleanor tispjegalna l-kanzunetta tagħha.

"Id-diska tiegħi tittratta l-abbuż psikoloġiku.

Huwa abbuż ikrah ħafna fejn għandek xi ħaġa li mhux qed tweġġgħek fiżikament iżda persuna li tkun qiegħda tweġġa' minn qalbha."

"Sfortunatament ma tantx hawn kuxjenza dwarha.

Ħafna nies ibatu minnha fis-silenzju wkoll.

U d-diska tiegħi tittratta fuq relazzjoni li qed tbati minn abbuż psikoloġiku u rnexxielha tegħlibha, u bdiet ħajja ġdida."

"Ħafna nies ibatu minn abbuż psikoloġiku fis-silenzju" - Eleanor Cassar


Ixtri l-ktieb tiegħu u jiffirmahulek Samuel stess!

Bejn illum u għada tista' tixtri l-ktieb ta' Samuel bl-isem ta' Samuel and the Magic Tooth minn The Boathouse Restaurant fix-Xlendi.

Ħadd il-Għid, waranofsinhar, Samuel se jkun ħdejn l-istatwa ta' San Andrija, ix-Xlendi stess, biex jiffirma l-kotba u jiltaqa' magħkom ukoll.

Il-ktieb jiswa €10 u l-qligħ kollu se jmur għal The Malta Community Chest Fund Foundation.

Ritratt tal-faċċata: OPR

Jekk tixtieq tiltaqa' ma' Samuel u tixtri l-ktieb tiegħu ...


Wara l-

fuq il-karozza tal-linja, Russell,

ta' Xarabank xebbah lil Danica ma' Umberto Smaila li jippreżenta l-programm Colpo Grosso.

Danica għamlet sena sħiħa tieħu sehem f'programm Taljan Io Canto.

"Kont inkun l-ewwel wiċċ li jidher kull darba li tibda s-siegla biex jibda l-programm bis-siegla.

Miegħi kien ikun żewġt ibniet oħra.

Kont inkanta bħala parti mill-kompetizzjoni li kienet issir kull ġimgħa."

Danica tixbah lil raġel famuż Taljan?


Dan Conray.

Ta' 13-il sena mess il-ħaxixa u ta' 15-il sena beda jieħu d-droga qawwija.

Darba minnhom ipprova d-droga s-sintetika.

"Jien ħadt droga li kienet ikkonteminata.

Min għamilha jew min xtraha għamilha ħażina.

Tilfitni minn sensija u sabitni ommi bil-pipi taħti u remetar quddiemi u ċemplet l-ambulanza.

Għamilt 4 ijiem l-isptar u sal-lum għadni bl-effetti," jgħidilna Conray.

Conray jgħid li d-drogi sintetiċi huma l-agħar

"Ikolli ħafna ansjetà, ma nħarisx f'għajnejn in-nies u l-ħin kollu nħares lejn l-art.

Ikolli ħafna biża' fl-istess ħin.

L-ebda droga ma ħallietni dawn l-effetti.

Din id-droga faqgħetni.

L-

tagħha hija ħafna kbira u fiha ħafna

Agħar mid-drogi kollha imma kollha huma ħżiena."

Bid-droga sintetika anke x-xjaten beda jara u saħansitra anke beda jisma' l-ilħna.

"Darba minnhom sa anke nitkellem b'lingwa li ma nafx bdejt nitkellem.

Bdejt nara viżjonijiet tal-infern u fi stat

qbadt ngħajjat," jgħidilna Conray.

Conray kien jixtieq lil Alla jieħdu imma lil ommu u missieru jħobbhom wisq.

"Bdejt nitlob li jeħodna u jieħu ħsieb lil ommi.

Baqgħu jieħdu ħsiebi u għadhom s'issa jgħinuni.

Ommi bil-lejl toqgħod tiċċekkja mit-tieqi biex tara jekk għadnix ħaj.

Illum nifhimha u jiddispjaċini li ma nistax inpatti għal li għamilt."

Conray kien l-aqwa

ta' Malta.

"Kont niżfen il-

ta' 13/15-il sena u ftaħt skola tant li kelli xi 30 student.

Kont nilgħab il-

dħalt naħdem ma' tal-films u mbagħad qbadt karriera ta' kok."

Conray tilef lil sħabu bid-droga sintetika.

"Tlift tnejn bid-droga sintetika u xi tnejn oħra bid-drogi l-oħra.

Tiddejjaq speċjalment meta lil sieħbi ta' 23 sena ftaħtlu għajnejh xħin ħriġt mill-isptar."

Javża biex ħadd ma jieħu din id-droga: "Din id-droga mhijiex ċajta.

Din hija valenu għax meta teħodha tibda tmut bil-mod."

"Bid-droga sintetika għamilt tlett ijiem f'koma" - Conray


Deborah tgħidilha li ommha ma tistax tiġi Malta għax nannitha tbati bid-dimensja.

F'Xarabank, Deborah tgħidilna l-unika darba li tiġi Malta huwa fil-Eurovision.

Ma tistax tkun magħna għax qed tieħu ħsieb lin-nanna li tbati bid-dimensja.

In-nanna ma tistax tiekol ikel normali.

Kollox pure' għax l-istonku ċkien ħafna."

"Il-mama' ħasset li kellha d-dover li tieħu ħsiebha.

Ma riditx toħodha f'dar tal-anzjani.

Qaltli li tixtieq tieħu ħsiebha.

Pero' dakinhar tal-Eurovision tiġi.

Dik l-unika darba li tiġi Malta."

"Ommi ma tistax tiġi Malta" - Deborah


Wara s-sentenza tal-Qorti tal-Appell, fil-każ ta' Emanuel Camilleri, li fiha l-Qorti ċaħdet kemm l-appell ta' Camilleri u kemm l-appell tal-Avukat Ġenerali, l-avukat ta' Camilleri qed jinsisti li immedjatament isem Emanuel Camilleri għandu jitneħħa minn fuq r-reġistru tal-pedofeli fejn għadu hemm sal-lum.

Jgħidilna l-Avukat ta' Emmanuel Camilleri, Tonio Azzopardi: "Issa li l-Qorti Kostituzzjonali ċaħdet kemm l-appell ippreżentat minn Emanuel Camilleri kif ukoll l-appell ippreżentat mill-Avukat Ġenerali, is-sentenza mogħtija mill-Ewwel Qorti li ħassret kull sentenza li biha ġie misjub ħati issa saret finali."

Ikompli Azzopardi: "Bis-sentenza tal-Imħallef Joseph R Micallef ġie ordnat li isem Emanuel Camilleri jitneħħa mir-Reġistru.

Sal-lum għadu kollox kif kien.

Għalhekk sar ukoll rikors fil-Qorti."

"Ta' min isemmi li Emanuel Camilleri kien instab ħati li abbuża minn bintu u weħel il-ħabs.

Kienet it-tifla tiegħu stess illi qalet li missierha qatt ma missha jew abbużaha u li kienet ivvintat kollox għax kienet imġiegħla.

Wara din ix-xhieda, Emmanuel Camilleri nħeles mill-ħabs iżda ismu għadu jidher fuq ir-reġistru tal-Pedofeli," Dr Tonio Azzopardi jinsisti.

"Nittama li min-nhar it-Tnejn li ġej isem Emanuel Camilleri ma jkunx aktar fuq ir-reġistru tal-pedofeli," itemm jgħidilna Dr Azzopardi.

Jinsisti li jitneħħa ismu mir-reġistru tal-pedofeli, immedjatament


Tiziana Calleja tistqarr li z-zija Rita hi l-anġlu tagħha.

F'Xarabank, Tiziana tgħidilna għaliex iz-zija Rita kienet tfisser ħafna għaliha.

"Iz-zija Rita kienet importanti ħafna għalija.

Kieku jien mhux qiegħda hawn għax hi bdietni b'dan il-ġenn.

Jiena jaqbiżli u nibki dejjem meta nsemmi liz-zija Rita għax inħossha wisq għadha miegħi.

Inħossha għadha tgħix ġewwa fija."

"Kieku ma nagħmilx li nagħmel għax xogħli huwa impenjattiv ħafna, u l-kuraġġ minn xi mkien ġej, apparti min-nies ta' madwari.

Naħseb li meta ngħidu li hemm anġlu kustodju jħares fuqek, naħseb iz-zija hi l-anġlu tiegħi.

"Inħoss li z-zija Rita għadha tgħix ġewwa fija" - Tiziana


Illejla f'Xarabank live ż-żewġ żagħżagħ li kienu mitlufa għal erbat ijiem.

Illum taraw x'ġara meta morna magħhom fl-għar fejn kienu maqbuda.

F'Xarabank ukoll lil Caricia, tirrakkonta kif l-għarus li kellha ommha, qatilha għax ma riditx tkompli relazzjoni miegħu.

Se niltaqgħu mal-kantanta Domenique li meta kellha 16-il sena, ġuvni ħadha ġo garaxx u sfurzaha biex ikollha relazzjoni sesswali magħha.

Se niltaqgħu ma' Ruth li tirrakkonta kif tilfet it-tarbija wara swat li qalgħet mill-

tagħha.

Illejla live Danusan.

Illejla f'Xarabank


F'Xarabank illeja nġabret is-somma rekord ta'

€1,620,530 b'risq Puttinu.

Bħalma nagħmlu kull sena, fil-Ġimgħa l-Kbira xandara l-edizzjoni speċjali ta' Xarabank li fiha ġbarna l-flus biex Puttinu jkun jista' jibni

fiċ-ċentru ta' Londra ħalli jgħin lill-pazjenti Maltin li jitilgħu għall-kura l-Ingilterra.

Waqt il-programm, il-Prim Ministru Joseph Muscat ħabbar li l-Gvern se jagħti €5 miljun lil Puttinu.

Dawk il-familji, negozji, kumpaniji u nies oħra li taw pleġġ ta' €300 jew €500 se jkollhom isimhom imnaqqax f'dawn il-flats fil-qalba ta' Londra.

Il-kumpaniji, fabbriki, lukandi u negozji kbar li taw €5,000 se jkollhom kamra fil-

li ġġib isimhom jew isem il-kumpanija.

Nirringrazzjaw lilkom, il-Maltin u l-Għawdxin li tajtu d-donazzjonijiet tagħkom f'Xarabank tal-lejla.

Grazzi talli kontu protagonisti f'din il-kawża ġusta.

Din is-somma tixhed il-qalb ġeneruża tal-Maltin u l-Għawdxin!

Miġbura somma rekord ta' €1,620,530 f'Xarabank għal Puttinu


Erba' professuri qalu lil Lawrence li hu infertili iżda llum huwa papa' ta' tfajjel jismu Liam.

F'Xarabank, Lawrence jirrakkonta l-esperjenza li għadda minnha meta hu u Maronia xtaqu li jibnu familja.

"Morna biex nagħmlu t-testijiet li naraw li kollox

Erba' professuri qaluli li jien infertili u ma jistax ikolli tfal assolutament.

Qaluli biex jew nipprovaw tentattiv wieħed ta' IVF jew inkella naddottaw.

Barra minn hekk, Mariona kellha problemi wkoll min-naħa tagħha."

"Imbagħad għedt lil Mariona li jiena mhux qed inħossni kif qed jgħidu t-tobba.

Għedtilha biex nirrilassaw għax dawn huma affarijiet tal-Mulej mhux affarijiet tal-bniedem.

U ħames snin ilu kellna lil Liam."

"4 professuri qaluli li jien infertili, imbagħad kelli tifel" - Lawrence Gray


Illejla f'Xarabank se niltaqgħu ma' Conray, dan il-ġuvni Malti li hawn f'dan ir-ritratt, hawn wara li ħa d-droga sintetika.

"Niltaqa' ma' diversi nies jgħiduli, "Dak Xarabank meta wrejtu l-ħofor fis-saqajn bid-droga, salva lil ibni jew lil binti."

Ġieli niltaqa' ma'

li qaluli li marru għand il-Caritas wara li raw dak il-filmat.

Illejla nittama li jiġri l-istess wara li se nuru x'tagħmillek id-droga sintetika," jgħidilna Peppi Azzopardi.

F'Xarabank se jintwera wkoll filmat ta' Conray.

Conray jgħidilna, "Kienet tieħu l-filmati ommi biex meta niġi f'tiegħi turihomli għax jien ma kontx inkun naf li qiegħed f'dan l-istat."

Wara li ħa d-droga sintetika, Conray intilef minn sensih u għamel 3 ijiem f'koma, fix-xifer tal-mewt.

"Illeja għidu liż-żagħżagħ, anke ta' 12-il sena, biex jaraw il-programm għax fil-bidu se nxandru din l-istorja.

Wara li Conray Azzopardi ħa d-droga sintetika, intilef minn sensih u għamel 3 ijiem f'koma


Il-Prim Ministru għadu kemm daħal b'telefonata waqt Xarabank.

F'intervent telefoniku, il-Prim Ministru Joseph Muscat stqarr: "Nikkonferma li Angele u Rennie ta' Puttinu, u Peppi ilhom jitkellmu maċ-Chief of Staff Keith Schembri biex il-Gvern jgħin ħalli jkun hemm

issa fiċ-ċentru ta' Londra.

Il-bżonn sar akbar għax il-kura speċjalizzata żdiedet u issa għandna ħafna Maltin li qed imorru fi sptarijiet fiċ-ċentru ta' Londra."

Spjega kif nistgħux nistennew u fl-istess ħin ikollna nies li qed ibatu, u għaldaqstant bħala Gvern iħoss li jrid jgħin lil Puttinu biex ikollu dawn il-

fiċ-ċentru ta' Londra mill-iktar fis possibbli.

"Aħna nifhmu li din mhijiex ħaġa li tista' tistenna.

Fhimna li

fiċ-ċentru ta' Londra jiswew il-miljuni u allura llum bħala Prim Ministru nixtieq nikkometti ruħi li l-Gvern se jgħin biex dawn il-

isiru realtà din is-sena.

Għaldaqstant il-Gvern se jagħti €5 miljun biex dan il-proġett isir."

Tista' tagħti donazzjoni billi ċċempel:

ESKLUSSIVA: Il-Gvern jagħti €5 miljun lil Puttinu waqt Xarabank


Raymond bħalissa qiegħed l-Ingilterra għall-kura.

Rose, il-mara tiegħu qiegħda miegħu l-Ingilterra.

Qegħdin joqogħdu fi

li pprovdilhom Puttinu.

Rose wkoll kellha kanċer.

Sena wara li fieqet minnu, jaqbad kanċer lil żewġha Raymond.

"Ħadtha bi kbira tiegħu, iktar milli tiegħi għax meta kont naf x'għandi jien għedt, 'Grazzi Mulej.

Aħjar jien milli t-tfal u r-raġel."

Ilhom l-Ingilterra 3 xhur u ħallew warajhom lil uliedhom u lin-neputijiet hawn Malta.

"Narahom kuljum.

Inkun nixtieq inbushom u ngħannaqhom imma ma nistax.

Għandi ġenn sakemm nerġa' nerfagħhom."

Puttinu jfisser ħafna għal Rose u għal Raymond.

"Lanqas nimmaġina Malta mingħajr Puttinu.

Ma nafx x'kienu jagħmlu qabel għax qisek meta tkun fl-affari tkun taf.

Diffiċli għal min għadda minnha qabilna u kellu jsiefer għall-kura u ma kienx hemmx Puttinu."

Sena wara li fieqet mill-kanċer, żewġha jaqbdu kanċer ukoll


AĠĠORNATA:

Stefan, in-neputi ta' Alfred, jgħidilna li lil nannuh dejjem jiftakru bħala bniedem li jpoġġi l-interessi ta' ħaddieħor, qabel tiegħu.

Stefan jistqarr:

"In-nannu Alfred dejjem niftakru bniedem attiv li jaħseb f'ħaddieħor qabel ma jaħseb fl-interessi tiegħu.

Is-simbolu tal-imħabba lejn il-proxxmu kienet tidher fl-għaqda li huwa stess kien waqqaf wara t-trapjant.

Huwa bniedem li wara li għadda minn martirju, minflok qal, "Issa striħajt bit-trapjant", waqqaf grupp biex kull min għaddej mill-istess martirju, ikollu l-appoġġ.

Apparti dan huwa kien qajjem kuxjenza kbira dwar il-bżonn li l-Maltin jirreġistraw bħala donaturi tal-organi.

Dan l-attiviżmu wassal biex il-liġi anke tinbidel biex ikun hemm reġistru tal-organi nazzjonali.

F'dawn l-aħħar snin kien hawn moviment kbir biex il-popolazzjoni ta' Malta tkun fost l-aktar b'persentaġġ għoli ta' donaturi.

Dan jgħin lil kull min qed jistenna xi organu biex isib l-għajnuna meħtieġa."

Imut Alfred Debattista, wieħed mill-ewwel persuni f'Malta li għamel trapjant tal-

qalb.

Alfred kien ingħata il-

qalb ta' George Sultana, żagħżugħ ta

' 17-il sena li kien tilef ħajtu traġikament.

qalulu li jekk

ma jingħatax

qalb

qagħlu

biss sitt xhur ħajja.

Pero' Alfred irnexxielu jib

qa' ħaj għal sentejn oħra huwa u jistenna

qalb oħra.

George ma kellux d-

qalet lit-tobba li binha minn dejjem wera x-xew

qa li jsalva l-ħajja ta' ħaddieħor wara li jmut.

Bis-saħħa ta' George, Alfred ba

qa' ħaj.

Wara li għadda minn dan it-trapjant, Alfred kien wa

af it-Transplant Support Group u sal-aħħar ba

qa' jaħdem biex in-nies iħallu l-organi warajhom.

Min jixtie

jagħti l-organi tiegħu jew tagħha wara l-mewt jista' jagħmel kuntatt permezz tas-sit transplantsupport.com.mt

Ritratt tal-faċċata: Times of Malta

AĠĠORNATA: Nitkellmu man-neputi ta' Alfred


Wara 8 xhur tistennieh u tibgħatlu kemm għad fadal ġranet biex tarah, il-Muxu jagħmilha sorpriża u jiġi Malta ġimagħtejn qabel.

Aħna tkellimna mal-Muxu li l-ħolma tiegħu kien li jdur id-dinja.

"Għamilt kważi l-aħħar 8 xhur indur id-dinja.

Din kienet il-ħolma tiegħi minn meta kont żgħir.

Pero' bejn ix-xogħol u l-affarijiet personali, ma kellix il-ħin li nagħmilha.

Ġejt f'punt li għedt lili nnifsi li għal darba f'ħajti ħa ngħix u ħa nagħmel xi ħaġa għalija.

Għalhekk iddeċidejt li mmur f'dawn il-postijiet biex nitgħallem u nikber bħala persuna."

Il-ħabib tiegħu għamel l-istess ħaġa qablu, u din għenitu biex jagħmilha hu wkoll.

"Bħala familja minn dejjem konna nsiefru.

Meta kont żgħir kelli din l-imħabba għad-dinja u kont naf li ridt nara ħafna postijiet, speċjalment l-Ażja.

Kont staqsejt lili nnifsi, 'Imma kif ħa nagħmilhom kollha dawn f'ħajti?'

"Imbagħad rajt lil ħabib tiegħi, li kien għamilha f'sena, u għedt li din hija idea sabiħa li tagħmel sena minn ħajtek iddur id-dinja mingħajr regolamenti, appuntamenti u xogħol.

Ġejt f'pożizzjoni f'ħajti fejn għedt li din issa nista' nagħmilha.

Ma kinitx faċli minħabba x-xogħol, il-ħbieb u l-familja, speċjalment li trid tinqata' għal dak iż-żmien kollu."

Il-Muxu wasal Malta t-Tlieta li għadda.

Ġimagħtejn qabel ma kien ippjanata li jiġi Malta.

U jagħti sorpriża lil ommu li kienet qed tgħodd il-ġranet biex dawn il-'ġimagħtejn' jgħaddu u terġa' tarah wara dawn ix-xhur kollha.

"Ommi dejjem kellha

bil-ġranet ta' kemm għad baqa' biex niġi lura Malta.

Kienet toqgħod tibgħatli l-messaġġi u tgħidli, '

' pereżempju.

U xtaqt nagħtiha sorpriżi lil ommi għax naf li kienet qed tistennieni.

Ma għedtilhiex li se niġi ġimagħtejn qabel u għamilt sorpriża lilha, lil nannha u lin-neputi."

"Xħin rawni kellhom reazzjoni tal-ġenn.

Bdew jgħajtu u jifirħu tant li ommi kienet kważi qed tibki xħin ratni quddiem għajnejha għax lanqas setgħet temmen li kont wasalt ma kienet taf," temm jgħidilna l-Muxu.

BIL-FILMAT: Il-Muxu jagħti sorpiża kbira lil ommu


Raġel jawgura lill-amministraturi tal-pagna ta' Facebook Malta and Gozo Like & Share li jaqbadhom kanċer terminali.

Fil-jiem li għaddew, raġel qabad jgħajjar lill-amministraturi wara li fuq il-paġna tellgħu filmat tiegħu jkanta.

B'reazzjoni għal dan, fost affarijiet oħra, dan ir-raġel fuq Facebook kiteb hekk: "Jalla l-Mulej imarradkom b'kanċer terminali... imbagħad ejjew għand Puttinu u oqgħodu ibku ħalli noqgħod nogħxa bid-daħk."

Il-President tal-Police Officers Union, l-Ispettur Sandro Camilleri jinsisti li min joffendi, jhedded u jinsulenta lin-nies, ikun qed jikkommetti reat.

"Li tinsulenta u li toffendi wiċċ imb wiċċ huwa reat.

U meta dawn l-affarijiet tagħmilhom fuq il-mezzi ta' telekomunikazzjoni, huwa reat ikbar għaliex tkun qed tabbuża minn dawn il-mezzi, tant li l-multa tista' titla' għal €23,000."

Jispjega li wieħed għandu dritt jagħti l-opinjoni tiegħu imma ma jistax iwessa' l-komma ta' libertà tal-espressjoni.

"Filwaqt li huwa dritt fundamentali tiegħek li tikkritika persuna jew persun imma ma għandekx id-dritt li toffendihom u tgħajrhom.

Apparti kriminalment, wieħed jista' jfittxek ukoll ċivilment.

Għalhekk min wieġeb lil dan ir-raġel billi offendieh jew insulentah, ukoll wettaq reat

," jgħidilna l-Ispettur.

Isostni li f'dawn il-każijiet il-Qorti għandha tieħu azzjoni iktar b'saħħtiha.

"Jeħtieġ li l-qrati tal-ġustizzja jagħfsu u jżommu kontroll fuq dawn l-affarijiet għax issa qed immorru fl-assurd.

Ilbieraħ daħlu ħafna rapporti s-Cyber Crime Unit fuq dan il-

Ta' min jgħid li dan ir-raġel tressaq diversi drabi l-Qorti fil-passat fuq akkużi simili.

Issa l-Qorti trid tieħu azzjoni għax jekk għandu bżonn l-għajnuna, din għandha tingħata.

Fil-fatt iktar milli tikkastigah, il-Qorti iktar għandha tgħinu," jgħid l-Ispettur Sandro Camilleri.

L-Ispettur temm jgħidilna li se jipprova jikkuntattjah wara li xi nies qalulu li r-raġel qed jipprova jagħmel kuntatt miegħu.

Ilbieraħ George Tabone dwar dak li kiteb ir-raġel stqarr hekk: "F'ġieħ is-sewwa.

F'kollox hemm limitu.

Taħsbu li dan huwa sew?

Jiena veru favur il-libertà tal-espressjoni imma kollox hemm limitu u postu.

U naħseb ċerti nies għandhom posthom fejn ikunu."

Però ftit tal-ħin ilu George jiskuża ruħu: "Nixtieq nitlob skuża pubblikament.

Li forsi ma fhimtx li ċerti nies għandhom bżonn aktar għajnuna milli kundanna.

Niskuża ruħi mal-familjari ta' din il-familja."

Jawguralhom li jaqbadhom kanċer terminali ħalli jidħak bihom


Mario ilu ħames xhur l-Ingilterra għall-kura.

"Ħariġli kanċer u għamilt żewġ trapjanti."

Ilu diġà 5 xhur l-Ingilterra.

"Il-firda hija firda.

Ara kemm ilni nieqes issa minn Malta.

Ħames xhur fihom.

Lanqas trid tiftakar għax jaqbdek il-biki."

Ħalla lil uliedu Malta u jimmissjahom wisq.

"Meta tkun 'il bogħod mill-pajjiż, tħossok imweġġa'.

Ma tarax lit-tfal, lil ħbieb, lil ommok ... dawn warajja qegħdin.

Inħosshom ħafna għax xħin narahom naqbad nibki.

Gradwatli t-tifla lanqas ilħaqtha."

Minn Malta lil Mario bagħtuhulu filmat tat-tifla tiegħu tiggradwa.

"Xħin rajtha, qbadt nibki.

Qaltli biex ma nagħmilx hekk.

X'ma nagħmilx hekk.

Binti hi x'inhi."

"Weġgħa kbira ġo qalb għax xħin tiftakar li inti mifrud biżżejjed inti.

Jiġu jarawni u jerġgħu jiġu imma għedtilhom biex ma jiġux għax ma niflaħx narahom sejrin.

Kelli t-tifel qiegħed hawn, qbadt nibki xħin rajtu sejjer.

Uġigħ kbir ġo qalbek.

Nixtieq narahom illum qabel għada biex inkun ħdejhom.

Id-darba l-oħra xħin inżilt l-ajruport ġew jiġru u bdew jgħannquni.

Nixtieq li nerġa' naraha din l-affari.

Kultant naqta' qalbi li ma ninżilx imma nipprova niġġieled kemm niflaħ biex forsi nerġa' ninżel."

M'għandix dubju li qed tifhem minn xiex għaddej Mario bħalissa u naf li llejla se ċċempel biex tgħinu.

"Ġie t-tifel jarani l-Ingilterra u qbadt nibki xħin rajtu sejjer" - Mario


Raġel li jsuq ir-rota jistqarr li għandha tittieħed azzjoni fuq is-sewwieqa tal-muturi, li kull Sibt u Ħadd jgħaddu b'veloċita' qawwija minn Triq il-Kosta.

Ir-raġel jgħidilna s-sitwazzjoni li qed tiġri kull

f'din it-triq.

"Is-Sibt waranofsinhar u l-Ħadd mis-7:00am sa 12:00pm, is-sewwieqa tal-muturi qed iġibu din it-triq qisha korsa.

Ikunu għaddejjin kollha b'veloċita' qawwija, b'uħud minnhom isuqu b'180 kilometru fis-siegħa."

Jallega li n-

ta' dawn il-muturi ma jidhrux fil-mument li jkunu qed jinstaqu b'veloċita' qawwija.

"Xħin jibdew isuqu b'dik il-veloċita', jgħollu n-

, biex wieħed ma jiħux nota tan-numru u b'hekk ma jistax imur jirrapportahom."

Iżid jgħid li din it-triq saret post kummerċjali għall-fotografi.

"Ilbieraħ kien hemm erba' fotografi, tnejn ma' kull naħa tat-triq li tagħti għall-Magħtab.

Joqogħdu hemm biex malli l-muturi jingħelbu mal-ġenb fid-dawra, joħdulhom ritratt."

Isostni l-inkwiet tiegħu għall-inċidenti li possibbilment jistgħu jsiru.

"Jiena u nsuq bir-rota nħosshom għaddejjin.

Nibda nibża' li xi ħadd minnhom se jiskidja, jidħol fuqi u nibqa' nsofri xi ġrieħi għal għomri kollu jew iħallini hemm tal-post.

Faċilment jistgħu jitilfu l-kontroll u jibqgħu deħlin f'xi karozza li fuq wara jkun hemm xi tfal bħala passiġġiera."

Jappella għal azzjoni immedjata.

"Kont ċempilt lid-Depot tal-Pulizija u qaluli li qed jinvestigaw.

Pero' din għadha tiġri kull

X'qed jistennew biex jieħdu azzjoni, li jinqatel xi ħadd?

Nixtieq li jkun hemm min joqgħod għassa u jimmulta lis-sewwieqa tal-muturi li jinqabdu għaddejjin b'dik il-veloċita' qawwija.

Naħseb jekk xi ħadd imissilhom il-but u l-punti, se jibdew joqogħdu iżjed attenti.

Dan mhuwiex il-post li wieħed isuq hekk."

Din l-istorja aħna qed ninvestigawha, ħalli naraw jekk dan huwiex vera.

Matul il-

li għaddew, aħna għaddejna f'ħinijiet differenti minn Triq il-Kosta u innutajna għexieren ta' muturi u s-sewwieqa tagħhom, speċjalment il-Ħadd.

Nistgħu nikkonfermaw li hemm sewwieqa li qed isuqu b'veloċita' enormi, massiva u perikoluża ħafna.

Pero' ħafna sewwieqa oħra qed isuqu b'mod sigur.

Innutajna wkoll li f'postijiet differenti u f'ħinijiet differenti tal-ġurnata qed ikun hemm stazzjonati l-pulizija tal-muturi u innutajna li xi sewwieqa malli jaslu fejn il-pulizija, inaqqsu l-veloċita' b'mod konsiderevoli.

Xarabank

bagħat ukoll lill-Pulizija għal reazzjoni.

"Triq il-Kosta saret qisha korsa għas-sewwieqa tal-muturi"


Ilbieraħ tħabbru dawn is-16-il kanzunetta għall-fażi finali tal-Malta Eurovision Song Contest:

U araw ftit x'kellhom x'jgħidulna issa li għaddew:

: "Kuntent ħafna għax l-ewwel darba li qed nieħu sehem fil-Eurovision.

Apparti minn hekk għandi kanzunetta oħra li għaddiet għall-finali, We Can Run, ta' Avenue Sky għax jiena parti minn dan il-grupp.

Kuntent li għaddiet ukoll il-kanzunetta li se nkun qed inkanta waħdi għaliex il-kliem u l-mużika ktibthom jiena wkoll.

Ikolli nistqarr magħkom li bkejt waħda u sew xħin għajtuli."

"Aħna eċċitati ħafna għax bħala grupp ma tantx ilna flimkien u din hija l-ewwel esperjenza tagħna

daqshekk kbir imma ħerqanin ħafna.

Naħseb il-grupp tagħna huwa wieħed mill-aqwa

li qatt kien hemm fil-Eurovision."

"Minkejja li din mhijiex l-ewwel darba li għaddejt għall-finali, kull sena jkolli l-istess emozzjonijiet.

X'ħin tħabbar li l-kanzunetta għaddiet għall-finali, kont kuntenta imma fl-istess ħin waqajt ftit ħażin għal sħabi l-oħra li kienu hemmhekk u ma qalux isimhom.

Tal-familja kienu kuntenti ħafna għax emmnu fid-diska imma dan ma jfissirx li ħaduha

li se ngħaddi."

"Ferħana ħafna.

Però hija triq twil għax il-Eurovision huwa fi Frar li ġej.

Nibdew naħdmu minn issa għax il-kompetizzjoni hija qawwija u hemm ħafna kantanti tajbin li ġieli segwejthom.

Ovvjament il-kanzunetti tal-kantanti l-oħra għadni ma smajthomx, però nemmen fil-kanzunetta tiegħi.

Jiena nsuq iż-żiemel tiegħi u ħaddieħor isuq iż-żiemel tiegħu."

"Wara li ħdimt ħafna u emmint ħafna fil-kanzunetta, hija ta' sodisfazzjoni li qiegħda mal-finalisti.

Kull meta ngħaddi għall-Eurovision inkun kuntenta għax naf li għalkemm ħa jkollok ħafna preparamenti, fl-aħħar mill-aħħar ħa jkollok is-sodisfazzjoni li tajt

tajjeb.

Issa naħdmu u naraw minn hemm."

"Ferħana ħafna għax din hija esperjenza pożittiva u dejjem inkun ħerqana għall-Eurovision.

L-uniku dispjaċir li għandi hu li Josef mhux qiegħed miegħi, wara sena naħdmu flimkien.

Però l-kanzunetta li għandi nemmen ħafna fiha.

Naħseb li hija l-iktar kanzunetta għal qalbi u li fiha potenzjal."

"Wara ħames snin ma niħux sehem, issa ninsab kuntenta ħafna.

Ħdimt ħafna fuq din il-kanzunetta.

Hija kanzunetta totalment differenti u anke l-istil tiegħi huwa differenti.

Ħerqana ħafna li nerġa' nitla' fuq dak l-istage għax ilni ħafna issa!

Immissjajtu."

"Kont eċċitata ħafna imma xħin għajtuli, striħajt u fl-istess ħin tibda tgħid xi ġmiel ħa jkolli opportunità li nerġa' nippjana dan proċess twil u sabiħ.

Minkejja li din t-tieni darba tiegħi, xorta kelli dik l-emozzjoni minkejja li pprovajt nibqa' kalma."

"Kuntent ħafna li ħa nerġa' nkun hemmhekk wara sena ma nieħu sehem.

L-importanti għalija li nipparteċipa, li qiegħed hemmhekk, li nieħu gost u li nagħti gost il-

"L-ewwel darba li qed nieħu sehem fil-Eurovision u hija naqra surrealistika l-ħaġa għalija għax jiena vera

kbir tal-Eurovision u nħobb insegwi l-kantanti ta' Malta u anke ta' barra, u issa li jiena parti minnhom, għaddew jumejn u xorta ma nistax nemmen tant kemm jien kuntent ħafna!"

"Ninsabu verament kuntenti għax din hija l-ewwel esperjenza tagħna.

Din id-diska minn dejjem konna nemmnu fiha u din hija t-tielet darba li ssottomettejnieha u fl-aħħar għaddiet.

Issa ħerqanin li naqsmu din l-esperjenza flimkien.

Nawguraw kull suċċess lill-kantanti l-oħrajna u jalla l-wirja tagħna tkun waħda tajba u li tintlaqa' min-nies."

"Onestament dakinhar li mort għall-

qabadni laryngitis il-lejl ta' qabel, u l-audition mort bla leħen.

Allura ma tantx kont ċerta jekk se ngħaddix jew le.

Għalhekk ilbieraħ ħadt sorpriza tal-blieh.

Kuntenta ħafna li għat-tieni darba reġa' rnexxieli."

"Inħossni kuntenta ħafna għax ilni erba' snin ma nieħu sehem.

Issa nibdew il-preparament għal Frar li ġej."

"Kuntenta ħafna li rnexxieil ngħaddi għat-tieni darba konsekuttiva fi ħdan il-

L-impenn ilu li beda u issa għandi l-opportunità li nwettaq dak li xtaqt u ħerqana ħafna għal li jmiss.

Beyond Blue Horizons' hi kanzunetta li emmint ħafna fiha, b'ħoss differenti għal Eurovision.

Nispera u nittama li l-għan u l-messaġġ jintlaħaq u nkomplu bix-xogħol li jien flimkien mat-tim tiegħi bdejna."

"Ħadt pjaċir li 'l Richard daħlitlu l-kanzunetta għax bħala kantawtur huwa dedikat ħafna.

Din is-sena jew il-bidu tas-sena d-dieħla ħa jkollu tarbija u jekk jirbaħ, ikun rigal sabiħ għalih.

Min-naħa tiegħi diġà rbaħt għax għandi l-unur ngħid li naħseb li jiena l-ixjeħ li qatt kien hemm s'issa f'dan il-festival.

Għandna kliem oriġinali u kanzunetta tajba għax kieku ma kinitx tasal sa din il-fażi.

Kien semmagħhieli fuq il-kitarra u kien qalli: "Din għalik u għalija u jekk ma tagħmilhiex miegħi, ma ndaħħalhiex" u għedtlu "Mhux se niksirlek qalbek."

Nirringrazzja lil Alla u nispera li nibqa' ħaj biex nagħmilha."

"Jiena kont ilni ma nidħol mill-2010.

Jiġifieri domt ma naħsibha ftit imma din is-sena għandi tim li mbuttaw naqra miegħi wkoll u irnexxielna nagħmlu s'hawn.

Ma stennejthiex imma kont fil-logħba u ħdimt għaliha biex nasal sal-finali mbagħad jiġri li jrid.

Issa naħdmu għal li jmiss."

Il-Eurovision se jsir fi Frar li ġej.

Ritratt tal-faċċata: Television

Tkellimna mal-kantanti kollha tal-Eurovision


Joseph.

Bħal daż-żmien sena ilu jsir jaf li għandu kanċer fid-demm.

Din oħtu Angelika.

"Ċempilli mill-isptar u biex jiċċajta qalli, 'Qiegħed

' Saqsejtu fejn u qalli li qiegħed l-isptar."

Lil Joseph jgħidulu li jrid jitla' għall-kura l-Ingilterra.

"Qalli, 'Inti ma tiġix?'

Għedtlu, 'Dażgur.

Ħuti l-oħra miżżewġin u bil-familja, u jiena waħdi d-dar, u tlajt jiena miegħu."

Bħalissa qegħdin l-Ingilterra u ilhom hemm 3 xhur, fil-

ta' Puttinu.

"Infaħħar ħafna lil Puttinu.

Li joffrilek dan l-ispazju kollu u bla ebda ħsibijiet ta' xejn, diġà ħafna."

Għalhekk, għada, f'Xarabank, ftakar f'Puttinu.

Din il-mara telqet kollox biex titla' ma' ħuha l-Ingilterra għall-kura


AĠĠORNATA:

Dr Neil Falzon, id-Direttur tal-Fondazzjoni Aditus, jgħid li dak li qed jgħid is-Sur Seychell mhuwiex veru.

"L-istatistiċi ripetutament wrew li ħafna min-nies li jaħarbu minn gwerra jew minn persekuzzjoni li ġejja mill-Gvern, fil-fatt jibqgħu viċin tal-pajjiż tagħhom.

L-Afrika u l-Lvant Nofsani jibqgħu t-territoriji li jżommu l-iktar refjuġati, bl-Ewropa tilqa' madwar 17%.

Għalhekk mhux veru u hi nuqqas ta' responsabbilta' biex tgħid li l-Ewropa għandha żżejjed, u tibbaża l-

tal-immigrazzjoni fuq dawn il-fatti foloz."

"Ir-refjuġati mis-Sirja, mis-Somalja u minn postijiet oħra

mhux siguri ma jistgħux sempliċiment jivvjaġġaw xi mkien sigur b'mod legali.

Il-liġijiet tal-Unjoni Ewropea jimbottawhom f'rotot perikolużi.

Aħna nemmnu li l-ħajja umana għandha tkun protetta għal kull akkosta u taħt kull ċirkostanza.

Is-salvataġġ li jsir mill-Istati, inkluż Malta, u entitajiet oħra, huma rakkomandati għaliex jipprevjenu milli jsiru xi traġedji.

Hija ta' stmerrija li s-Sur Seychell jakkuża lin-nies tas-salvtaġġ li huma għandhom interessi ekonomiċi, meta l-missjoni tagħhom huwa li jpoġġu l-ħajja umana fiċ-ċentru tal-ħidma tagħhom."

l-Papa jfaħħar ix-xogħol li jagħmlu l-ħaddiema tar-Red Cross, li jgħinu lill-immigranti jiġu fl-Ewropa bil-baħar.

L-opinjonista Malcom Seychell jgħid li l-Papa qed jippromwovi t-traffikar tal-bnedmin.

Malcom huwa kontra x-xogħol li jagħmlu l-membri tar-Red Cross u kontra dak li jgħid il-Papa.

"Għalija dan huwa

għax qed jikkoraġixxu lin-nies biex jaqsmu iktar lejn l-Ewropa.

L-Afrika hija ikbar mill-Ewropa u hemm fejn joqogħdu.

Ma jistax ikun li jibqgħu ġejjin hawn bla ebda limitu.

Jekk irid il-Papa jżommhom il-Vatikan u jagħtina eżempju."

Jgħid li l-Papa għandu interess wieħed.

"Dawn għandhom interess li jkun hawn minn dawn in-nies ġejjin hawnhekk.

Dawn jieħdu l-fondi, anke ġo Malta, u dawn żgur mhux ħa jiġġieldu biex titwaqqaf xi ħaġa.

Jien m'iniex reliġjuż, nemmettiha, imma li jagħmlu jagħmluh għall-flus.

Huwa sippost mexxej spirtwali u ma kellux għalfejn jindaħal."

Jgħid li l-immigranti jriduhom mhux għax jitħassurhom.

"Hemm filmati sħaħ li juru laneċ ta' NGOs li jmorru l-Libja u jġibuhom huma.

Jekk mhux traffikar tal-bnedmin, x'inhu dan?

M'hemm kontroll ta' xejn fl-Ewropa.

Dawn iriduhom għaċ-

u għalxejn iktar.

Tgħid mhux għax jitħassruhom."

Jemmen li l-immigranti m'għandhomx jivvjaġġaw lejn l-Ewropa.

"Jekk allaħares qatt tiġi gwerra f'Malta, immur l-Italja għax il-kultura t'hemmhekk hija simili għal tiegħi u iktar viċin.

Mela naqsam id-dinja.

Jiena nemmen li kieku dawn mhux qed jgħinhom xi ħadd minn hawn, lanqas ikunu jafu fejn hi l-Ewropa."

Iżid jgħid li m'għandhomx jiġu Malta.

"Il-pajjiż ma jiflaħx iktar nies.

Tgħidli l-ekonomija mhux sejra tajba?

Għala mela ma għandhomx jiġu?

M'għandux x'jaqsam għax aħna populati żżejjed.

Jien ma rridx li biex ikollna ekonomija tajba, noqogħdu nimxu fuq xulxin."

L-iktar ħaġa li tinkwetah mill-immigranti hi l-kultura tagħhom.

"Ninkwieta ħafna minħabba l-kultura differenti tagħhom.

B'hekk qed jitilgħu l-partiti tal-lemin estrem," itemm jgħidilna Malcom.

Xarabank bagħat lill-Fondazzjoni Aditus, li taħdem favur id-drittijiet umani, u qed jistenna

r-reazzjoni tagħha.

Inti taqbel ma' dak li qed jgħid Malcom?

Ikkummenta hawn taħt.

AĠĠORNATA - BIL-FILMAT: "Il-Papa qed jippromwovi t-traffikar tal-bnedmin" - Malcom


Martina li l-Ġimgħa li għadda tilfet lill-għarus tagħha Jerome, tistaqsi li l-għala Ġesù ma ħax lilha minflok lil Jerome.

Fuq Facebook Martina kitbet hekk:

"Għadni ma nistax nemminha.

L-iktar żewġ persuni għal qalbi ttieħdu f'post aħjar.

F'post fejn huma 'l bogħod mill-kanċer, f'post fejn rebħu u mhux tilfu l-battalja għax rebħu l-ħajja eterna.

Jiena ninsab ċertissima li ltaqgħu flimkien u qed jipproteġu l-familja tiegħi u ta' Jerome.

Minn meta tlift lil ommi ma bqajtx nibża' mill-mewt, imma issa li miet Jerome, inħoss li p

arti minni diġà qiegħda hemm għax hemm żewġ persuni jistennewni."

Il-Ġimgħa li għadda meta Jerome mar f'post aħjar, kont ħafna emozzjonata, imdejqa u iva, irrabjata!

Irrabjata għaliex din il-marda rnexxielha tkisser kantina oħra fil-familja, u bdejt nistaqsi għala jiena salvajt?

Għala Ġesù ma ħax lili minflok lil Jerome?

Hemm ommi hemm u familti mkissra, għala kellu jkisser familja oħra?

Imbagħad irċevejt dan il-messaġġ mingħand persuna tal-qalb tiegħi, u qaltli: "Kiseb lil ommok fil-Ġenna u inti ksibt lil familtu f'din id-dinja."

Għażiż Jerome u ommi, komplu ħarsuna.

Ħabbejtkom dejjem.

Għadni nħobbkom.

Dejjem kont u dejjem nibqa'.

Viċin xulxin jew 'il bogħod minn xulxin, għażiża ommi u għażiż qalbi tiegħi, dejjem se tibqgħu f'qalbi."

Xarabank se jerġa' jsellem il-memorja ta' Jerome, għada.

"Għaliex ma ħax lili minflok lil Jerome?" - Martina


Jekk nhar is-Sibt trid tagħmel xagħrek, mur sal-Mosta u fl-istess ħin tkun qed tgħin lil tal-missjoni.

Ħafna ħwienet, inkluż tax-xagħar, għada u pitgħata se jkunu magħluqin minħabba l-festi tal-Għid.

Però Mzungu Mission ħasbu fikom.

Bla ebda appuntament, nhar is-Sibt tista' taqbeż qabża s'għand

, f'Wied il-Għasel, il-Mosta, bejn is-7 t'filgħodu sas-7 ta' filgħaxija, u fl-istess ħin tkun tkun qed tgħin lill-missjoni.

Għal iktar informazzjoni żur

hawnhekk

Is-Sibt trid tagħmel xagħrek u li tmur għandu s-soltu se jkun magħluq?


AĠĠORNATA: Kien ajurplan tar-Ryanair li kellu jagħmel inżul ta' emerġenza wara li żviluppatlu ħsara fir-roti.

Jidher li qabel niżel, l-ajruplan għamel xi ħin idur fuq Għawdex biex jaħli l-fuel ħalli ikun eħfef biex jinżel.

Huwa rrapportat li għadd ta' passiġġiera sofrew minn xokk.

Fil-ħin li ġej ajruplan mistenni jagħmel inżul t'emerġenza fl-ajruport internazzjonali ta' Malta.

Numru ta' ambulanzi dehru fi triqthom lejn l-ajruport.

Iktar dettalji fil-ħin li ġej.

AĠĠORNATA: Ajruplan jagħmel inżul t'emerġenza


Maria.

Fid-duluri tas-sena l-oħra saru jafu li żewġha Dustin marid bil-kanċer.

Ftit jiem ilu Dustin ħalliena.

Kellu 31 sena.

Ħalla warajh lil ibnu Jack ta' sentejn.

Ħalla warajh lil martu Maria.

"L-aħħar ftit jiem kien iħares lejja u jgħidli, '

' u jien ngħidlu, 'Għal dejjem'.

Qabel telaq kien dar lejja u qalli, 'Inħobbok', u għedtlu, 'Anke jien.'"

Fil-funeral, Maria tħossha kburija bi żewġha.

"Meta rajt dawk in-nies kollha fil-knisja, dik iċ-ċapċipa kbira li daħlet ġo qalbi... kont kburija li kont il-mara tiegħu imma issa iktar u iktar għax naf kemm kien maħbub."

Maria titkellem miegħu kull ħin u kull mument.

"Il-ħin kollu.

Kull ħin u kull mument.

Nitkellem miegħu imma ma jirrispondinix.

Però naf li qiegħed jismagħni."

Minkejja li Dustin m'għadux magħna, Maria se tkompli tgħin lil Puttinu.

"Għalkemm jien tlift ir-raġel tiegħi jiena se nibqa' ngħin.

Kieku kien hawn hu hekk kien jagħmel.

Dustin kien iħobb jgħin u ovvjament xogħlu irrid nieħdu jien.

Bħala turija ta' apprezzament, dak li għamel magħna Puttinu, jiena rrid nagħti lura bi sħiħ."

Nhar il-Ġimgħa l-Kbira, f'Xarabank, ftakar f'Puttinu.

"Qabel telaq, Dustin dar lejja u qalli 'Inħobbok'"


"Il-Bambin għoġbu jsejjaħli.

Jien se nkompli nieħu ħsiebkom minn hemm fuq għax il-mewt ma tifridniex."

Dan huwa kliem Caroline.

Tfajla ta' 30 sena li minkejja li kienet taf li ħa tmut bil-kanċer, kienet kuntenta.

Ħejjiet ruħha u saħansitra organizzat kollox mis-santa sal-omelija.

Tfajla li messet il-qalb ta' kull min iltaqa' magħha bl-imħabba u l-fidi tagħha.

Ritratt: Fr Hayden flimkien ma' Caroline

Caroline kienet mimlija paċi, u din kienet anke tidher fis-sodda ftit qabel ma mieter.

Fl-omelija tal-funeral tagħha, Fr Hayden, li magħha għamel l-omelija, spjega li Caroline kellha ħafna xewqat, fosthom li ma tarax lin-nies jibkuha.

"Qaltilna biex ma nibkux.

'Impossibbli imma nixtieqhom ma jibkux meta mmut.'

Caroline kienet kuntenta li ħa tmut għax kienet taf fejn hi sejra.

Kienet tgħid, 'Iġri mmur.'"

Caroline twassal anke messaġġ lill-persuni li għandhom il-vizzju tad-droga.

"Caroline xtaqet tgħid lid-drogati biex igawdu l-ħajja mhux fil-ħażen imma fit-tajjeb.

Kellha x-xewqa, li kieku fieqet, tibda tiltaqa' magħhom u tkellimhom fuq is-sbuħija tal-ħajja.

Caroline offriet is-sofferenza tagħha għal dawn in-nies, u għal dawk li huma 'l bogħod minn Ġesu'."

Xtaqet li jibqgħu jiftakru fit-tbissima tagħha.

"Kienet qaltli, 'Nixtieq li jibqgħu jiftakru fit-tbissima tiegħi u ma jibkux.'Il-Bambin lili għoġbu jsejjaħli u jien se nkompli nieħu ħsiebkom minn hemm fuq għax il-mewt ma tifridniex."

Aħna tkellimna ma' oħtha Rodianne li tiddeskrivi lil oħtha bħala bniedma speċjali.

"Kienet tfisser ħafna għalija.

Persuna bilgħaqal, umli, qalbha tajba u kienet tħobb lil kulħadd.

Imżejna b'kollox.

Fil-marda tagħha, baqgħet tiġġieled sal-aħħar u kienet tgħidli, 'Jien ħa nfiq' u fl-aħħar ċediet għax ma felħitx iktar.

Kienet persuna speċjali għalija għax flok tħalli lili nsaqsiha kif inhi kienet aktar tinkwieta kif qed inħossni jien.

-telfa tagħha hija diffiċli għax konna

ħafna ta' xulxin.

Lanqas nista' nemmen li ħallietna.

Ritratt: Caroline flimkien ma' oħtha Rodianne

Xarabank jagħti l-kondoljanzi tiegħu lill-familja Bajada, lil qraba u lil ħbieb.

Din it-tfajla ppreparat il-funeral tagħha stess


Ta' kull filgħodu nsib iż-żewġ maggijiet lesti biex nibda l-ġurnata b'

kafè.

Dawn iż-żewġ maggijiet fuq id-

Ilbieraħ tlifna lil Lorna tagħna, kollega u ħabiba.

Ilbieraħ daħlet għax-xogħol u ħarġet minn hawn b'ambulanza.

Illum nistennewha kemm nistennewha, mill-bieb tal-uffiċċju mhux se nerġgħu narawha tidħol.

Mgħobbijin bix-xogħol għall-programm t'għada ta' Puttinu, b'Ħadd Għalik u b'Tough Luck, ilbieraħ bdejna għodwa differenti mis-soltu.

Hemm fuq is-sufan l-iswed, tokrob bl-uġigħ, u mdawrin magħha nistennew l-ambulanza ġejja.

Toħroġ minn hawn fuq

u tittieħed l-isptar.

Jgħaddu s-sigħat u kulħadd għadu jistaqsi għaliha.

F'daqqa u l-ħin nirċievu telefonata.

Qalulna li Lorna ħallietna.

Ħoss ta' xejn.

Kollha nħarsu lejn xulxin.

Imma kif jista' jkun?

Daqshekk smajna, 'Ħallihom hemm, issa nagħmilhom jien dawk?' u daqshekk rajnieha dieħla bil-ħalib u l-ħobż biex żgur ma jkun jonqosna xejn.

Lorna.

Omm u mara li ħabbet bi mħabba kbira lis-sieħeb tagħha, lil uliedha u lin-neputija.

Ma kinitx tgħaddi ġurnata, li ma kinitx titkellem fuqhom.

Għaliha kienu kollox.

Kienet tagħmel kollox għalihom.

Mara li ma kinitx tiqaf sekonda.

Il-ħin kollu għaddejja sa kmieni filgħodu basta tara li ma jonqos xejn.

Kif taħdem kos il-ħajja.

Is-siparju tal-ħajja għal Lorna ngħalaq u issa nfetaħ ieħor, dak li jibqa' għal dejjem.

Sakemm nerġgħu narawk Lorn!

Xarabank u Ħadd Għalik jitilfu kollega u ħabiba


Nhar it-Tlieta Paul Giordimaina flimkien ma' sħabu kienu se jagħmlu sorpriża lill-Bayzo.

Paul Giordamaina, kien ħabib kbir ta' Tony Camilleri, magħruf bħala l-Bayzo, li lbieraħ miet fl-eta' ta' 70 sena.

Il-Bayzo kien magħruf ħafna għas-sehem tiegħu f'Ġensna.

Paul jgħidilna li t-Tlieta li ġej kienu se jagħmlulu sorpriża.

"It-Tlieta li ġej konna se niltaqgħu flimkien.

Pero' huwa lanqas kien għadu jaf.

Konna se nagħtuh sorpriża għax ried jiltaqa' miegħu Joe Galea, li pproduċa Ġensna, u kien se jiġi wkoll Paul Abela.

Minħabba l-Eurovision, għedna ħa nħalluh jgħaddi u nagħmluha t-Tlieta.

Ċempiltlu biex ngħidlu li t-Tlieta se niltaqgħu imma dak il-ħin ma setax ikellimni.

Imbagħad il-mara qaltli li se jċempilli lura.

Pero' din kienet telefonata li qatt ma ġiet lura."

"Kont xogħol xħin sirt naf.

Dak il-ħin ma stajtx indoqq u poġġejt bilqiegħed.

Bdew deħlin ħafna telefonati mingħand il-ħbieb u l-kantanti.

Kont naf li saħħtu ma kinitx perfetta, imma ma stennejtx li ħa jħallina hekk," jistqarr Paul.

Jiddeskrivih bħala l-kantant favorti tiegħu.

"Tony kellu l-vuċi tad-deheb.

Il-kantant favorit tiegħi.

Kont immur il-klabbs fejn kien ikanta biex nisimgħu.

Sibtu fil-bidu tal-karriera tiegħi u kien ħabib personali tiegħi.

Bqajna f'kuntatt, konna noħorġu u għalkemm dan l-aħħar kellu problemi ta' saħħa, konna noħroġu dawk is-sagħtejn biex immorru nieħu kafe' jew te."

Paul jgħaddi messaġġ lill-Bayzo.

"Grazzi Ton talli għentni mill-bidu tal-karriera tiegħi, talli emmint fija, tad-diskussjonijiet fit-tul li kellna u ta' dawn is-snin kollha illi dejjem bqajna f'kuntatt."

"Ilbieraħ kellu jċempilli imma din it-telefonata qatt ma ġiet lura" - Paul Giordimaina


Ftit jiem ilu, il-Benna tat dehra ġdida lill-kartuna tal-ħalib, billi fost affarijiet oħra introduċiet it-tapp.

Filwaqt li kien hemm min għoġbitu l-idea tat-tapp, kien hemm min ipprefera li jibqa' jiftaħ il-kartuna tal-ħalib bħal qabel.

F'din il-kontroversja sħiħa, Joe Julian Farrugia ħareġ b'din is-satira.

Jekk għandek xi ċajta tajba, ibgħathielna.

Il-baqra fil-presepju


Iktar kmieni din il-ġimgħa, raġel stqarr magħna li Triq il-Kosta saret qisha korsa għas-sewwieqa.

Ir-raġel spjega magħna li s-Sibt waranofsinhar u l-Ħadd, is-sewwieq tal-muturi qed isuqu b'veloċita' qawwija, b'uħud minnhom isuqu b'180 kilometru fis-siegħa.

Allega li n-

ta' dawn il-muturi ma jidhrux fil-mument li jkunu qed jinstaqu b'dik il-veloċita' u kif din it-triq saret post kummerċjali għall-fotografi.

Ir-raġel appella b'qawwa biex tittieħed azzjoni immedjata.

Għaldaqstant, Xarabank qed jinvestiga din l-istorja.

Matul il-

li għaddew, aħna għaddejna f'ħinijiet differenti minn din it-triq.

Ikkonfermajna li hemm sewwieqa li qed isuqu b'veloċita' enormi iżda innutajna wkoll li ħafna sewwieqa kienu qed isuqu b'mod sigur.

Aħna innutajna wkoll li xi sewwieqa malli jaslu fejn il-pulizija, inaqqsu l-veloċita' b'mod konsiderevoli.

Aħna tkellimna mal-Pulizija dwar dan u qalulna li qed jagħmlu l-isforzi kollha.

"Is-Sezzjoni tat-Traffiku flimkien mad-Distretti jagħmlu l-isforzi kollha biex iħarsu t-toroq kollha madwar Malta u Għawdex, b'mod speċjali toroq arterjali bħalma hi Triq il-Kosta, għal sewqan eċċessiv, fost l-oħrajn.

Għaldaqstant, d

iversi sewwieqa jiġu mħarrka waqt dawn l-ispezzjonijiet."

Inti x'taħseb?

Ikkummenta hawn taħt.

"Jagħmlu l-isforzi kollha biex iħarsu t-toroq" - il-Pulizija


Nicholas, il-kuġin ta' Darren; ir-raġel li ntlaqat mi

nn tir il-Ħamis li għadda fil-Mellieħa, jgħidilna li hi xokkanti li saru jafu x'ġara minn fuq l-aħbarijiet.

Il-Ħamis li għadda, xufier u passiġġier kienu għaddejjin b'vann, meta allegatament persuna mhux magħrufa li kienet wara siġra allegatament sparat tiri t'arma tan-nar fid-direzzjoni tagħhom.

Iż-żewġ persuni wara ttieħdu l-Isptar Mater Dei għall-kura, fejn ġew iċċertifikati li qed isofru minn ġrieħi gravi.

Nicholas jispjega kif ma kienx jaf li l-ambulanzi li ra neżlin,

kienu sejrin għ

al kuġinuh.

"Kont qiegħed il-ħanut tal-familja u f'daqqa waħda naraw neżlin diversi ambulanzi u vetturi tal-Protezzjoni Ċivili.

Dak il-ħin għedt, "Jalla tibgħathielu tajba lil min weġġa'."

Ħames minuti wara nisma' lil oħti twerżaq u tgħajjat għax rat li kamra tal-aħbarijiet kienet tefgħet ritratt tal-vann ta' Darren.

Xħin imbagħad rajna li l-vann kien miksi demm, mill-ewwel għedna li ġara xi ħaġa," jgħidlna Nicholas.

Nicholas jgħidilna kif sab lill-familja xxokkjata wara li

saret taf dan kollu

minn fuq l-aħbarijiet.

"Morna l-emerġenza u kif dħalna saqsej

na għalih.

Ħadt qatgħa oħra għax għall-ewwel qaluli li ħadd ma daħal l-isptar bl-isem ta' Darren.

Dak il-ħin, bejni u bejn ruħi għedt mela miet.

Wara ftit l-infermiera ħaditni u sibt lill-familja kollha hemmhekk.

Kulħadd kien ixxokkjat għax saru jafu x'ġara mill-aħbarijiet u mhux mill-Pulizija."

Nicholas jappella lill-midja biex tkun iktar

sensittiva u tagħmel pass lura.

"Il-Pulizija għandhom ikunu huma li jinfurmaw l-ewwel lill-familja u qabel ma jiġu infurmati, l-ebda kamra tal-aħbarijiet m'għandha tpoġġi l-

aħbar fuq il-midja għax tikkawża ħsara enormi.

Illum il-ġurnata jiena għext din l-esperjenza u baqgħet ġo fija

Grazzi talli intom ma għamiltux bħalma għamlu m

oħra," itemm jgħidilna Nicholas.

"Jisparaw fuq il-kuġin u nsiru nafu mill-aħbarijiet"


Dr Deo Debattista jinsab Sutton iżur lill-pazjenti Maltin li bħalissa qed jgħixu fil-

ta' Puttinu biex ikunu jistgħu jingħataw il-kura l-Ingilterra.

Aħna tkellimna mad-Deputat Dr Deo Debattista li jistqarr magħna l-emozzjoni li jħoss meta jiġi Sutton.

"Temozzjonana ruħek bla trid meta tiġi tara l-kobor tal-ġid li qed jagħmel Puttinu.

Se nitkellem bħala tabib.

Moħħi dejjem ikun mistrieħ li fejn ħa jmorru l-pazjenti ħa jsibu l-għajnuna għax f'moħħi Puttinu qisu l-Florence Nightingale ta' Malta, fejn taf li l-pazjenti tiegħek lil hinn minn xtutna hemm min jieħu ħsiebhom.

Inħossni xxurtjat li għandna lil Puttinu, u lill-poplu Malti li jibża' għal Puttinu biex Puttinu jibqa' jibża' għalina."

Dr Debattista jappella biex in-nies ikomplu jgħinu lil Puttinu.

"Puttinu barra x-xogħol tajjeb li qed jagħmel, għandu bżonn l-għajnuna tagħna.

Huwa importanti li jkollna post ċentrali f'Londra.

Min ħareġ bl-idea ta' Puttinu u min qed ikompli b'din l-idea, ċert li għandhom post il-Ġenna.

Mhijiex biss li inti ġejt għall-kura, imma hemm il-faraġ li għandek das-suppost kollu li huwa parti mill-kura.

Il-kura waħedha mingħajr Puttinu mhi xejn."

Għalhekk, għada, f'Xarabank, ftakar f'Puttinu.

"Nibżgħu għal Puttinu ħalli Puttinu jibqa' jibża' għalina" - Dr Deo Debattista


Lil Ziam tiftakruh żgur.

Tifel li għadda minn ħafna.

Fl-ewwel jum ta' din is-sena, Ziam ta' sentejn jaqleb għall-agħar.

"Imbagħad kien fuqi, għamel kważi tliet kwarti, u mbagħad f'daqqa waħda waqaf jieħu n-nifs.

Ħa l-aħħar nifs qawwi, u waqaf.

Dak il-ħin bdejt ngħid, 'Imma din veru ġrat?

Daqshekk ħa narah?

Tal-aħħar rajtu jieħu n-nifs?'

Imma veru tal-aħħar kien."

"Ziam kien speċjali għalija.

Imbagħad tibda tarah bla ħajja u jibdew ilibbsuh qisu sejjer xi mkien ... iebsa.

Filli tbusu u filli għalxejn għax kesaħ.

Qatt ma nista' ninsieh.

Ġie għal 3 snin u għallimna ħafna.

Iktar ma jgħaddi ż-żmien, iktar inkun nixtieq narah imqar għal 5 minuti, tgħannqu."

"Ma tistax il-ħin kollu toqgħod tibki hux.

Għat-taparsi tkun qed tgħix normali, tipprova imma ma tkunx normali.

It-tifla għandha problema kbira.

Kull karta li ssib tikteb fuqha

" jgħidilna l-missier.

"It-tifla għandha

, tawhomlha l-ħbieb tagħha, b'wiċċu fuqhom.

Tqiegħdhom fis-sodda magħha, tgħattihom bil-kutra u tgħidli, 'Għax jiksaħ.'"

Titkellem oħt Ziam u tgħidilna, "Qisni ma kontx naf li sejjer.

Jien kont inħobbu ħafna u hu kien iħobbni."

Minkejja li tilfet lil binha, omm Ziam tagħżel li tibqa' tgħin lil Puttinu.

"Għax bħalma għaddejt jien u sibt l-għajnuna, tajjeb li ssibha u tagħtiha lil

ħaddieħor.

Ziam żgur hekk jixtieq daqskemm iħobbhom lit-tfal.

Nibda ngħidlu, 'Ziam itlob għat-tfal kollha li huma mardu.'

Għalhekk, nhar il-Ġimgħa f'Xarabank ftakar f'Puttinu.

"Nixtieq narah imqar għal 5 minuti biex ngħannqu" - omm Ziam


Fabrizio kuljum jaqra vers mill-Bibbja qabel ma jorqod u xħin iqum.

Meta mistoqsi kif jinsab, Fabrizio jgħid, "Nizzi ħajr lil Alla ninsab tajjeb ħafna u fil-paċi."

Dlonk Peppi jistaqsih dwar kif sab lil Alla f'ħajtu.

"Jien dejjem kont nemmen f'Alla.

Pero' dan l-aħħar sibtu u sibt il-paċi ġewwa fija.

Illum il-ġurnata ma nistax ma naqrax vers mill-Bibbja qabel ma norqod u filgħodu xħin inqum.

Ma jfissirx li sirt xi qaddis imma nħossni ħafna fil-paċi, u norqod u nqum aħjar."

Minkejja l-problemi li ltaqa' magħhom, Fabrizio jgħid li l-ħajja trid tkompli.

"Il-ħajja trid tkompli.

Il-ħajja mimlija nżul u tlajjiet.

Pero' l-importanti li taffaċċja l-problema, tqum, tieħu

, tagħmel sagrifiċċju, u bil-motivazzjoni u d-determinazzjoni terġa' ssib lilek innifsek u tħares 'il quddiem."

Fabrizio se jkun magħna llejla f'Xarabank.

Għalhekk titilfux!

"Qed ngħix ħajja ġdida ta' talb u trankwillita' kbira" - Fabrizio


Nigel, it-tifel li għamel trapjant tal-qalb wara 5 xhur l-Ingilterra jistenna qalb, joħroġ mill-isptar u ma jsibx appartament fejn joqgħod.

"Ċemplulna t-Tlieta li għadda u infurmawna li ħa jilliċenzjaw lil Nigel mill-isptar illum.

Il-25 appartament li għandna kollha huma mimlijin u ma kienx hemm post għal Nigel.

Imbagħad kien hemm familja Maltija, li tgħix l-Ingilterra, u meta ġiet tarana, kienet qaltilna li tixtieq tgħin lil Puttinu xi darba.

Imbagħad ċempilnielha u saqsejnieha jekk hijiex lest li żżomm lil Nigel u aċċettat.

It-trapjant li għamel Nigel huwa rari ħafna u ma jistax joqgħod ma' pazjenti oħrajn.

Fil-verità l-pazjenti kollha ma jistgħux jaqsmu l-appartament tagħhom, minħabba li jkunu vulnerabbli," tgħidilna Angele Cuschieri, kelliema għal Puttinu Cares.

Angele tappella għall-għajnuna tal-awtoritajiet.

"Li qed nitolbu l-għajnuna tal-awtoritajiet li għandhom kuntatt ma' nies u lesti jgħinuna nfittxu dawn l-appartamenti fiċ-ċentru ta' Londra." ittemm tgħidilna Angele.

Nigel ġie operat f'Great Ormond Street Hospital u l-operazzjoni marret tajjeb.

Nigel joħroġ mill-Isptar u ma jsibx appartament fejn joqgħod


L-operazzjoni tal-

tirnexxi fuq Dailyn.

lbieraħ għamel operazzjoni

li damet ma' 7 sigħat u nofs.

Aħna tlabniekom titolbu għalih u, omm u missier Dailyn, Raisa u Carlos, jixtiequ jirringrazzjawkom.

"Ħafna nies bagħtuli li qed jitolbu għalih u nixtiequ nirringrazzjawhom talli ħasbu fih waqt l-operazzjoni.

Kull min hu għaddej minn xi ħaġa simili, ngħidilhom biex ma jaqtgħux qalbhom u nibqgħu nitolbu.

Puttinu għenna ħafna u ma nafx x'konna nagħmlu mingħajru.

Itaffulek ħafna mill-uġigħ li jkollok.

Żgur kienet tkun diffiċli, kieku ma kellniex l-għajnuna ta' Puttinu.

Tkun qisek ġo dgħajsa, f'daqqa waħda tegħreq, u ssib lil xi ħadd min jgħinek."

Għalhekk, nhar il-Ġimgħa f'Xarabank ftakar f'Puttinu.

"L-operazzjoni fuq ibni rnexxiet ... grazzi tat-talb tagħkom"


Renato jitkellem dwar dak li ġralu ftit ilu.

"Is-sena l-oħra kelli

imma għall-grazzja t'Alla ninsab aħjar.

Ma stajtx nitkellem.

Għamilt 3 xhur terapija fejn fost l-oħrajn tgħallimt naqfel il-buttuna, nikteb u kelli nitgħallem kollox mill-bidu.

Kienet esperjenza veru kerha."

Jirrakkonta l-esperjenza li għadda minnha f'quddiesa.

"Kelli quddiesa, u minn wara l-i

bdejt nibża' mmur waħdi.

Ċempilt lil Mary Rose u ġiet miegħi.

Ħassejt xi stramba jiena u nkanta.

Inkanta u fl-istess ħin qed nisma' qisu lil xi ħaddieħor qed ikanta u mhux jiena."

"Minn din, tibda tapprezza kull ħin u kull mument għax meta jkollok nofs ġismek mejjet ma tista' tagħmel xejn."

Illejla f'Xarabank Renato se jkun magħna jirrakkonta l-istorja tiegħu.

Tatu stroke fix-xhur li għaddew


Xi ħadd mhux magħruf tella' fuq Facebook reklam, għat-taparsi qed jagħmlu Peppi ta' Xarabank, ftit ħin wara li l-ħallelin daħlu f'The Point u ħarbu hekk kif ġew il-Pulizija.

Jekk għandek xi ċajta tajba ibgħathielna.

Ċajta tajba, jiċċajtaw b'Peppi Azzopardi


Din l-istorja ta' żagħżugħ ta' 24 sena li għal dawn l-aħħar 7 sena ilu jbati mill-

Wara li segwa l-programm ta' Xarabank fuq is-saħħa mentali u sema' lil Christabelle, li rebħet il-Eurovision Song Contest bid-diska Taboo u nħatret ambaxxatriċi għas-saħħa mentali, titkellem, dan iż-żagħżugħ ħass il-ħtieġa li jaqsam l-istorja tiegħu.

Ta' sikwit kien iħoss dwejjaq kbar.

Induna li kien qed ikun imdejjaq, avolja ma jafx għalfejn.

Sakemm darba ddeċieda li jmur ifittex għall-għajnuna.

"Kont inħossni imdejjaq ħafna.

Dwejjaq ma nafx minn fejn ġej u kelli stress kbir f'ħajti.

Kont qed inħoss kollox nieżel fuqi biċċa biċċa.

Spiċċajt li min ikellimni, nibilgħu jew nieħu għalija.

Wara ħassejt il-ħtieġa li nfittex il-kura.

Mort għand diversi professjonisti u maż-żmien indunajt li l-kura li jagħtik il-psikjatra għandek toħodha dejjem u kif sippost."

Jgħidilna kif spiċċa tkeċċa mix-xogħol wara

"Qabel ma dħalt naħdem ingħatajt ħafna taħriġ u ġejt assessjat medikament ħalli l-kumpanija li applikajt għaliha tkun taf jekk jgħoddx għalija x-xogħol.

Din is-sejħa ngħatat lill-ETĊ speċifikament għall-persuni b'diżabilità.

Aċċettawni imma ma domtx 3 ġimgħat fih.

Mhux l-ewwel darba li s-superjuri tiegħi ġibduli l-attenzjoni li ma kontx produttiv biżżejjed.

Wissewni wkoll fuq l-imġiba tiegħi u qaluli li l-problemi tiegħi m'għandix neħodhom miegħi fuq il-post tax-xogħol.

Darba waqt ix-xogħol, tani

u tlaqt mix-xogħol.

Wara rċevejt telefonata li tkeċċejt mix-xogħol u qaluli li ma kienx jgħodd għalija."

Jistqarr li l-problemi tas-saħħa ġġorrhom kullimkien.

"Il-problemi ta' saħħtek iġġorrhom kullimkien, anke fuq il-post tax-xogħol.

Għalhekk trid min jifhmek mija fil-mija għax inkella tkun qed tagħmel iktar ħsara milli ġid lilek innifsek.

Kull persuna fid-dinja, għandha ssib xogħol adattat, irrevelanti l-kundizzjoni jew id-diżabilità tiegħu.

Fid-dinja kull xogħol huwa bżonjuż u kulħadd għandu sehem x'jagħti.

Min jiflaħ ħafna, jagħti ħafna u min jiflaħ ftit, jagħti ftit, kulħadd skont l-abbiltà tiegħu."

Dan iż-żagħżugħ isostni li minħabba din il-kundizzjoni, ma tantx għandu ħbieb.

"Il-ħbiberija u s-soċjalizazzjoni huma ferm diffiċli biex takkwistahom għax min ikun miegħek ma jkunx jista' jifhem eżatt il-problemi li tkun għaddej minnhom."

Jistqarr li l-mediċina hi utli, iżda jħoss il-bżonn li nies bħalu jiġu mifhuma iżjed.

"Li tqum mis-sodda diġà hi xi ħaġa kbira, meta tkun b'dipressjoni.

Il-mediċina tgħin biex ittella' ftit il-moral, imma ta' madwarek iridu jifhmu tajjeb minn xiex tkun għaddej.

Iridu jilbsu ż-żarbun tiegħek.

Nixtieq li titqajjem iżjed kuxjenza biżżejjed għal min ibati minn saħħa mentali, b'diversi programmi oħra bħalma diġà ttella' dan l-aħħar."

Illum dan iż-żagħżugħ qiegħed jaħdem u qed jingħata s-sapport mill-kollegi tiegħu.

Itemm jgħid, "Il-kundizzjoni tmur għall-aħjar, bil-kura, billi titkellem mal-professjonisti, li s-soċjetà jkollha iktar għarfien u fl-aħħar u mhux l-inqas, l-imħabba u l-paċjenzja li ħaddieħor għandu jkollu lejn min ibati b'dan il-mard biex ilkoll nimxu id f'id.

Wara kollox il-ħajja bħal katina b'ħafna ħoloq.

Jekk tinqata' waħda ma tibqax iktar sħiħa."

Dan iż-żagħżugħ għandu xewqa kbira li jiltaqa' mal-ambaxxatriċi tas-saħħa mentali, Christabelle.

"Wara li tani panic attack, tkeċċejt mix-xogħol"


Iċ-ċajta l-ewwel kienet se ssir fuq Karl imma lilu konna għednielu lil Claudia mhux veru se tieħu għaliha biex iċ-ċajta tkun fuq il-membri l-oħra ta' Avenue Sky.

Iċ-ċajta tibda b'Karl jimita lil Claudia Faniello.

Jaqbad il-mowbajl u jibda jitkellem u jidħak bħalha.

B'sorpriża, lil Karl inġibulu lil Claudia, minħabba li jammiraha, iżda din tidħol b'wiċċ diżappuntanti għall-aħħar.

Tibda tinħass it-tensjoni.

U jibda argument bejn Karl u Claudia.

"Għandi rogħda u qalbi qed tħabbat mija mija.

Inti, Pepp, għedtlli sipposta ġejja għal sorpriża u nsib lil Karl jimitani.

Umiljatni Karl għax ġibtni qisni raġel.

Darb' oħra nimita lilek ħalli tara kif tħossok."

U pront pront jaqbeż Karl.

"Skużani ma kinitx l-intenzjoni tiegħi.

Niċċajta kont qiegħed.

Pero' bħala persuna pubblika ma naħsibx li kellek tieħu għalik.

Daqsxejn pastażata li qed twaqqagħni għaċ-ċajt u tumiljani quddiem in-nies kollha.

Jiena qatt ma għedt li Claudia hija l-kantanta favorita tiegħi.

Ira Losco hija l-kantanta favorita tiegħi."

Sadanittant għadna qed nirrekordjaw u niddeċiedu li din il-parti nerġgħu nagħmluha.

Karl minn wiċċu u minn kliemu xorta baqa' jħossu diżappuntat bir-reazzjoni ta' Claudia sakemm wara ftit tiddeċiedi li tgħidlu, "Qed niċċajtaw miegħek!"

Pero' l-membri l-oħra ta' Avenue Sky u Claudia ma kinux jaf li Karl kien jaf li Claudia se tirreċta li ħadet għaliha.

U f'daqqa waħda ċ-ċajta ddur fuqhom u pront pront jaqbeż Karl u jgħidilhom, "Iċ-ċajta kienet kollha fuqkom għax kont naf biha!"

Avenue Sky jibilgħu din iċ-ċajta sa griżmejhom!


L-istudenti tal-Kulleġġ Stella Maris tal-Gżira warrbu l-

, il-qomos u l-ingravajjet!

Fil-ġimgħat li għaddew, il-Ministru tal-Edukazzjoni Evarist Bartolo tella'

fejn staqsa lin-nies x'jaħsbu dwar l-idea li t-tfal jibdew imorru l-iskola bit-

pulita minflok b'uniformi.

Ħafna kienu dawk li qablu li t-tfal m'għandhomx jintbagħtu b'uniformi pulita.

Fil-fatt, il-Kulleġġ ta' Stella Maris ħa l-inizjattiva u ħaseb minn qabel.

Minn din is-sena skolastika li għadha kif bdiet, il-Kulleġġ nieda uniformi ġdida li hi differenti minn tas-soltu għax tneħħew il-

il-qomos u l-ingravajet.

Minflok, l-istudenti issa qed jilbsu ħwejjeġ iktar komdi u addatti aktar għaż-żminijiet li qed ngħixu fihom illum.

Għalhekk, l-istudenti li jattendu dan il-kulleġġ għandhom uniformijiet iktar friski fis-sajf u iktar komdi fix-xitwa.

Il-Kulleġġ jappella lill-iskejjel biex jimxu fuq il-passi tiegħu u jibdew it-triq lejn riforma serja fl-uniformijiet tat-tfal.

Inti taqbel lit-tfal għandhom jilbsu uniformi pulita?

Ikkummenta.

Daqshekk blazers, qomos u ingravajjet fil-Kulleġġ ta' Stella Maris


Jerome huwa ż-żagħżugħ li f'Ottubru li għadda tilef ħajtu bit-tielet kanċer.

Martina u Jerome, koppja li kawża tal-kanċer, Puttinu laqqagħhom flimkien.

5 xhur ilu, Martina tilfet lil Jerome wara li ħariġlu t-tielet kanċer.

Bħal dan iż-żmien sena ilu, flimkien kienu qed jaħdmu għall-programm tal-Ġimgħa l-Kbira, fejn f'Xarabank ngħinu lil Puttinu.

"Bħal daż-żmien sena, Jerome u jiena konna qed nippjanaw u naħdmu ħafna flimkien mat-tim kollu għall-programm li jsir kull sena f'Xarabank fil-Ġimgħa l-Kbira li fih ngħinu lil Puttinu.

L-istess Puttinu li għen lili u lil Jerome kontinwament fil-mumenti iebsa."

Minkejja l-marda tiegħu, Jerome kellu missjoni, dik li jibqa' jgħin lil Puttinu.

Jerome baqa' jappoġġja lil Puttinu sal-aħħar.

Fil-fatt, ġimagħtejn qabel ma ħalliena, talabni biex niġbed filmat tagħna t-tnejn ħalli nħeġġu lin-nies jgħinu waqt il-maratona annwali ta' Puttinu."

Jerome, xtaq li anke wara mewtu, Martina tibqa' tgħin.

Din il-kelma żammitha u bħalissa Martina qiegħda fi triqtha lejn Malta.

"Kien qalli biex nwiegħdu lil jiġrilu x'jiġrilu, nibqa' ngħin lil Puttinu, bl-istess mod kif konna ngħinu aħna t-tnejn flimkien."

Fil-fatt bħalissa Martina qiegħda fi triqtha lura l-ajruport lejn Malta, vjaġġ ta' 6 sigħat. "

Il-ħolma tiegħi li ngħin lil Puttinu kienet sa minn meta kont żgħira.

Għalkemm iltqajt ma' Puttinu meta mradt, għedt li din hi opportunità li biha issa nista' nibda ngħinhom.

Ma ħaristx lejn Puttinu għax jiena mradt, anzi dħalt iżjed għaliha għax nemmen li daqskemm nistgħu nifhmu lill-pazjenti aħna li għaddejna minnha, ma jista' jifhimhom ħadd.

Irrid li ħaddieħor isib l-istess għajnuna li sibt jien u jekk hu possibbli jsib aħjar."

Martina tħoss li għandha tibqa' tgħin biex issir differenza.

"Inħoss li għandi nibqa' ngħin biex nagħmlu l-ħajja ta' dawn in-nies iżjed faċli.

Nibqa' ngħin billi nagħmel dak kollu li jkun hemm bżonn.

Nifhem li bħalissa Puttinu jkun impenjat ħafna, speċjalment biex is-Sibt jiġbru l-

Għalhekk bħalissa ninsab fi triqti lejn Malta biex nagħti sehmi.

Din id-darba mhux se ngħin f'ismi biss imma f'isem Jerome għax naf kemm Puttinu kien għal qalbu, u kemm flimkien konna naħdmu għalih."

Martina twassal appell.

"Filwaqt li nirringrazzja lin-nies talli dejjem għeu lil Puttinu u sibthom dejjem warajja meta kelli bżonn, inħeġġiġhom biex jerġgħu jkunu hemm għal Puttinu.

Dan sabiex nies oħra li huma fil-bżonn, u flimkien inwettqu l-ħolma ġdida ġewwa ċ-ċentru ta' Londra biex inkunu nistgħu nservu iżjed nies."

Għalhekk nhar il-Ġimgħa, f'Xarabank, ftakar f'Puttinu.

"Jerome kien talabni nwiegħdu biex jiġrilu x'jiġrilu, jien nibqa' ngħin lil Puttinu"


Il-kantanti tal-Malta Eurovision Song Contest interpretaw lil diversi kantanti tal-Eurovision f'karozza tal-linja.

F'waħda minn dawn il-

spikkat ħafna Tiziana fejn imitat b'mod tajjeb ħafna lil Robert Meloni, li fl-2008 rrappreżenta lil Latvia bil-kanzunetta Pirates of the Sea.

Dan ra lil Tiziana timitah, għoġbitu u bagħatilha dan il-messaġġ: "

Jawguralha l-kursar li imitat fuq tal-linja


Raġel jeħel xahar ħabs għalxejn wara li nstab ħati li naqas milli jagħti l-manteniment lill-eksmara tiegħu.

F'idejn għandna provi ċari ta' dokumenti li juru li r-raġel kien ħallas il-manteniment kollu u li dawn l-istess dokumenti kienu quddiem il-Maġistrat qabel ingħata s-sentenza ta' xahar ħabs.

Xahar ħabs bla ebda ħtija.

Dan ir-raġel, li ilu għaddej bil-każ tas-separazzjoni għal dawn l-aħħar 7 snin, instab ħati li naqas milli jagħti l-manteniment.

"Irċevejt taħrika li tgħid li jiena nqast milli nagħti l-manteniment għax-xahar ta' Jannar, Frar u Marzu li għadda, ta' €250 kull xahar lill-eksmara tiegħi," jispjegalna r-raġel.

Min-naħa tiegħu r-raġel isostni li huwa kien taha l-manteniment.

"Il-manteniment għal dawn ix-xhur tajthulha u kont ħallastha bil-quddiem.

Fil-fatt f'Diċembru kont tajtha €500 li jkopru x-xhur ta' Jannar u Frar, u f'Marzu tajtha €500 li jkopru dak ix-xahar u x-xahar t'April," jgħidilna r-raġel waqt li ppreżentalna t-tranżizzjonijiet tal-bank."

Dawn id-dokumenti originali kollha qegħdin f'idejna u juru li dan ir-raġel ħallas il-manteniment.

Il-ġimgħa li għaddiet huwa kellu jidher il-Qorti biex iwieġeb għall-akkużi miġjuba kontrih.

"Tlajt il-Qorti u ġibt il-provi miegħi, billi ppreżentajt t-tranżizzjonijiet oriġinali tal-bank.

Però spiċċajt neħel xahar ħabs," jistqarr ir-raġel huwa u jurina t-tranżizzjonijiet.

Dan ir-ragel mhux biss weħel xahar ħabs iżda s-sentenza ma kinitx xahar ħabs sospiża imma xahar ħabs effettiv.

Jekk ma jinstabx rimedju immedjat dan ir-raġel lest, b'wiċċu mikxuf jiġi f'Xarabank u jirrakkonta l-istorja inġusta li ġrat fil-konfront tiegħu.

"Aħna qed nistennew azzjoni immedjata biex din l-inġustizzja tissewwa," jgħidilna Mark Laurence Zammit, il-Maniġer ta' Xarabank.

Jeħel xahar ħabs għalxejn! U f'idejna għandna l-provi.


Peppi saqsa din il-mistoqsija lil Aidan li għall-Malta Eurovision Song Contest qed jikkompeti b'żewġ kanzunetti, waħda tiegħu u oħra mal-grupp Avenue Sky.

Aidan x'jagħżel, li tgħaddi tiegħu jew li tgħaddi l-kanzunetta li għandu ma' Avenue Sky?

"Fil-verita' nkun qed nigdeb jekk ngħid mhux il-kanzunetta tiegħi għax ktibt il-mużika u l-kliem jien.

Iżda fil-verita' nkun qed nigdeb ukoll jekk ngħid li nixtieqx naqsam din l-esperjenza magħhom."

"Aidan kieku x'tagħżel: Tgħaddi d-diska tiegħek jew id-diska tiegħek ma' Avenue Sky?"


Dalgħodu kellimna ma' Wayne Hewitt.

Hekk kif ilbieraħ spiċċa d-diskors tal-

, Wayne Hewitt, kandidat tal-Partit Nazzjonalista u kritiku kbir tal-Labour jikteb fuq Facebook "

tajjeb".

F'daqqa waħda, dawk li s-soltu jgħajruh dwar kemm huwa negattiv u kemm "jobgħod lil tal-Labour" ħarġu jgħidulu prosit, fosthom Tessie Caruana.

U hawn jaqbżu n-Nazzjonalisti li nħarqu jisimgħu wieħed minn tagħhom ifaħħar il-

, ma jikkritika xejn u jgħid li huwa

tajjeb.

Simon Muscat jgħidlu:

U mill-ewwel iwieġeb Hewitt u jibqa' jinsisti li l-

huwa tajjeb.

Jidħol fix-xena Franco Debono li fil-kampanja għall-Kap tal-Partit Nazzjonalista kien kritiku ħafna ta' Delia.

Jagħti parir b'xejn lil Wayne Hewitt.

U, għaġeb tal-għeġubijiet, Wayne Hewitt jaqbel ma' Franco.

Pauline Falzon ma tiflaħx tisma' lil Wayne jfaħħar il-

u titlobu ma jibqax ipaxxi lil-Laburisti.

Saħansitra Kareem Spiteri jgħid lil Hewitt li jmur mal-Labour.

Interessanti li Kareem juża l-kliem li Kristu uża ma' Ġuda fl-aħħar ċena qabel ma ttradieh.

Wayne Hewitt bħal donnu ma jistax jemmen li għax fettilu jgħid li l-

huwa tajjeb kien se jkollu dan il-

hekk negattiv.

Tkellimna ma' Wayne Hewitt.

"X'taqbad tikkritika fil-

Forsi tista' tgħid li hemm affarijiet nieqsa bħal Għawdex imma l-

huwa tajjeb u nkunu diżonesti jekk ngħidu li huwa

ħażin u l-element tas-

huwa xi ħaġa pożittiva f'dan il-pajjiż."

"Qabel jiena stess ikkritikajt is-

għax ma kienx hemm investiment imma issa jidher minn dan il-Baġit li l-Partit Laburista ħa l-kritika tal-Partit Nazzjonalista u f'dan il-

qed jinvesti fl-infrastruttura," jgħid Hewitt.

Nistaqsu lil Hewitt jekk dawn il-kummenti humiex ispirati mill-antipatija li għandu għall-Kap il-ġdid Adrian Delia.

Wayne Hewitt iwieġeb:

"Li ma għandniex grazzja ma' Deli mhux xi sigriet imma jekk huwa n-

irridu nibdew ma nikkritikawx biss u nkunu prepożittivi."

Wieħed mill-aktar Nazzjonalisti kritiċi ta' dan il-Gvern jgħid li l-Budget huwa tajjeb


Dailyn bħalissa qiegħed l-Ingilterra u qed issirlu

tal-qalb.

Dailyn twieled b'toqba f'qalbu u kien qed imut.

Fi tliet ijiem kellhom isiefruh għax ġurnata wara ġurnata kien qed jiggrava.

Bħalissa, dan il-ħin, qed issir l-operazzjoni biex Dailyn jimxi 'l quddiem.

Aħna tkellimna ma' Raisa, omm Dailyn li tgħidilna li bħalissa tixtieq li kulħadd jitlob għal binha.

"Bħalissa ninsabu emozzjonati ħafna.

Ftit ħin ilu raqduh.

Din weġgħa kbira tara lit-tfal tiegħek jgħaddu minn dan kollu.

Nixtieq li jitolbu għalih.

Nixtieq li kull min hu għaddej minn sitwazzjoni simili jagħmel kuraġġ."

Tappella biex nhar il-Ġimgħa, in-nies jgħinu lil Puttinu.

"Ċemplu ħalli ngħinu lil dawn it-tfal għax verament għandhom bżonn l-għajnuna ta' Puttinu.

Kieku m'hemmx Puttinu ma nafx x'naqbad nagħmel.

Huma ta' spalla u ta' sapport kbir."

Li tista' tagħmel bħalissa huwa li titlob għalih u li tagħfas 'share' biex ħaddieħor jagħmel bħalek.

Nhar il-Ġimgħa, f'Xarabank ftakar f'Puttinu.

Bħalissa dan it-tifel Malti qed issirlu bypass


Liema kanzunetta Maltija tiddeskrivi s-sitwazzjoni sesswali ta' Joe George?

F'Xarabank Peppi staqsa diversi mistoqsijiet, fosthom din il-mistoqsija saqsieha lil Joe George, missier Richard.

U x'weġibna?

Pront pront qabadha u beda jkantalna: "Nirringrazzja lill-Mulej, illi sa issa għadni għaddej, kieku tafu x'għamilt jien matul il-lejl."

Il-ħajja sesswali ta' Joe George f'kanzunetta Maltija


Waqt li raġel pensjonant kien qed jitkellem ma raġel ieħor qallu, "Nixtieq immut taħt in-Nazzjonalisti...".

...Ir-raġel staqsa lill-pensjonant għalfejn qed jgħid hekk, u dan wieġbu "Għax ifisser li baqagħli ħafna ħaj".

Din hija ċajta li kiteb fuq Facebook Etienne St John iżjed kmieni illum.

Dan ir-raġel jixtieq li jmut taħt gvern Nazzjonalista.


Jesmond.

Sena ilu jimrad bil-kanċer.

"F'Jannar tas-sena l-oħra ħassejt boċċa taħt spallti li bdiet tikber.

F'jum minnhom kont muġugħ ħafna li mort għand it-tabib.

Ħaduli

u rrizulta li għandi kanċer.

Bdejt il-kimoterpija u f'Settembru li għadda mort l-Ingilterrra fejn għamilt it-trapjant.

Għamilt 3 xhur ngħix fil-

ta' Puttinu u bħalissa għadni taħt osservazzjoni."

Jgħidilna x'ħass meta sar jaf bl-aħbar li marad.

"Xokk kbir.

Ħadd ma jobsorha li xi ħaġa bħal din tiġi fuqek.

Ħafna jgħidu li tkun waqgħet id-dinja fuqhom, però dak il-ħin moħħi ma bediex jaħseb.

Bdejt nipprova naċċetta l-aħbar iżda xorta kelli l-biża' li ma nafx x'se jiġri minni.

Ta' madwari wkoll ħadu xokk, però pprovaw ma jurunix biex jagħmluli kuraġġ."

23 sena ilu, Jesmond kien il-

ħabs meta

esperjenza lil Ġesù f'ħajtu.

Din għenitu fil-marda tiegħu.

"Il-passat tiegħi kien differenti mil-lum.

Kelli esperjenza ta' ħabs u kien f'dak il-post li esperjenzajt lil Kristu.

Kien ġie grupp ta' talb li ġie jagħmlilna ikla.

Ħafna bdew jaqsmu t-testimonjanzi tagħhom dwar kif iltaqgħu ma' Kristu f'ħajjithom u fihom rajt xi ħaġa li ma kinitx fija.

Dik ridtha u fl-istess waqt bdejt ngħid li ma stajtx nibqa' hekk."

"Ġesù ħabbatli u tant kemm kienet qawwija dik it-taħbita, li aċċettajt l-offerta ta' Kristu u minn hemm 'il quddiem ma ħaristx lura.

Li esperjenzajt lil Ġesù f'ħajti din għenitni.

Nitolbu biex jgħinni u tajtu kelmti li jien se nintelaq f'idejh."

Jistqarr li Puttinu kien is-salvauomo waqt il-marda.

"Puttinu jgħinek ħafna, kien qisu s-salvauomo tiegħi.

Puttinu jidħol fis-sitwazzjoni tiegħek u jagħtik tama u l-kuraġġ, u joħdlok ħsieb biċċa xogħol kbira; il-post fejn toqgħod."

Jesmond iwassal appell.

"Nappella lin-nies biex jgħinu nhar il-Ġimgħa f'Xarabank għax ikun ideali li jinbnew il-flats fiċ-ċentru ta' Londra.

Ma jgħinx li n-nies ikollhom bżonn jivvjaġġaw sagħtejn 'l hemm u sagħtejn lura, iktar u iktar jekk ikunu għadhom kemm ħadu t-treatment."

Nhar il

-Ġimgħa f'Xarabank, ftakar f'Puttinu.

BIL-FILMAT: "23 sena ilu kkonvertejt u s-sena l-oħra qabadni kanċer"


Dan huwa l-kliem tal-Kap tal-Oppożizzjoni, Dr Adrian Delia, ftit tal-ħin ilu waqt Xarabank, meta Peppi staqsieh dwar l-allegazzjonijiet li ħarġu fuqu fil-midja fil-ġimgħat li għaddew.

"Jekk jinstab li għandi flus barra minn Malta nirreżenja kompletament, għax m'għandix," qal Dr Delia meta Peppi beda jistaqsih jekk jirriżenjax fl-eventwalità li tinstab li għandu xi irregolarità.

Peppi staqsieh ukoll jekk lestx imur l-bord tal-etika tal-Partit Nazzjonali u jitlob jieħdu l-ħin u jinvestigaw.

Huwa jwieġeb li jekk hemm xi ħadd li jrid jinvestiga ma għandux problema.

Dawn il-mistoqsijiet kienu wħud minn sensiela ta' mistoqsijiet f'intervista

li Peppi għamel lil Dr Adrian Delia f'Xarabank tal-lejla.

Kif nagħmlu kull meta jilħaq xi ħadd fit-tmexxija, anke llum għandna magħna lill-Kap tal-Oppożizzjoni u lil martu, u ġew live fil-programm eżatt wara li Dr Delia ħa l-ġurament bħala Kap tal-Oppożizzjoni fil-Palazz tal-President, fil-Belt.

Fost l-oħrajn, illejla se nurukom x'ġara meta morna nqattgħu ġurnata mal-familja Delia, se nurukom biċċiet mill-filmat tat-tieġ ta' Adrian u Nickie u se ssiru tafuhom b'mod li qatt ma kontu tafuhom qabel.

Illejla, Xarabank arah sal-aħħar!

"Jekk jinstab li għandi flus barra minn Malta nirriżenja kompletament" - Dr Adrian Delia